qundao/data-zh-poetry huggingface dataset:
用当时韵题钓台呈诸友
作者：廖刚
朝代：宋

钓台兀层巅，钓鈎应不曲。
岂曰真钓鱼，爱此千顷渌。
战争如奕棋，光武偶赢局。
先生静观之，未肯带一束。
纷纷揔儿戏，龊龊付鄙俗。
万乘等故人，醉卧加以足。
谁能弃天真，俯仰矜执玉。
亘古纔一人，卓哉理深烛。
用当时韵题钓台呈诸友
作者：廖刚
朝代：宋

钓台兀层巅，钓钩应不曲。岂曰真钓鱼，爱此千顷渌。战争如奕棋，光武偶赢局。先生静观之，未肯带一束。纷纷揔儿戏，龊龊付鄙俗。万乘等故人，醉卧加以足。谁能弃天真，俯仰矜执玉。亘古才一人，卓哉理深烛。
真州次韵酬丁梦符见赠
作者：廖刚
朝代：宋
体裁：七言律诗

平生不许说功名，可但人嫌薄命人。松柏有心私自信，芝兰无臭自相亲。只今我亦乘轩鹤，何事公犹入幕宾。会看飞英霄汉上，方知满腹是精神。
知点寄示入荆州学四绝句次其韵
作者：廖刚
朝代：宋

吾属生涯事事迟，规营端与世间违。等闲庠序消寒暑，准拟三年看一飞。泮宫风化自岩廊，青佩雏莺学语忙。惭愧薄游聊有偈，不全无力赞垂裳。寒离北阙三冬雪，暖破南州二月风。欲访故人增感慨，霜蹄犹立马群中。月照星河织女机，春风花草弄晴晖。楚宫台榭堪寻访，□见容斋数日归。
知点寄示入荆州学四绝句次其韵·其一
作者：廖刚
朝代：宋
体裁：七言绝句

吾属生涯事事迟，规营端与世间违。等闲庠序消寒暑，准拟三年看一飞。
知点寄示入荆州学四绝句次其韵·其三
作者：廖刚
朝代：宋

寒离北阙三冬雪，暖破南州二月风。
欲访故人增感慨，霜蹄犹立马羣中。
知点寄示入荆州学四绝句次其韵·其三
作者：廖刚
朝代：宋

寒离北阙三冬雪，暖破南州二月风。欲访故人增感慨，霜蹄犹立马群中。
知点寄示入荆州学四绝句次其韵·其二
作者：廖刚
朝代：宋
体裁：七言绝句

泮宫风化自岩廊，青佩雏莺学语忙。惭愧薄游聊有偈，不全无力赞垂裳。
知点寄示入荆州学四绝句次其韵·其四
作者：廖刚
朝代：宋
体裁：七言绝句

月照星河织女机，春风花草弄晴晖。楚宫台榭堪寻访，□见容斋数日归。
秋日牡丹
作者：廖刚
朝代：宋

金风淅沥叶飞黄，独倚殊姿逞艳阳。谁道化工无鉴别，故应奇特属花王。
秋日牡丹
作者：廖刚
朝代：宋

金风淅沥叶飞黄，独倚殊姿逞豓阳。
谁道化工无鉴别，故应奇特属花王。
舟次严子陵钓台当时出舟中所作一篇依韵和之
作者：廖刚
朝代：宋

弥月鏁萧寺，百念损心曲。
开门春山青，舟备春涨绿。
回首戏事空，白黑扫枰局。
却怜剔银灯，手纤腰素束。
劝我金屈巵，阳春词非俗。
归心千里驰，客饮一笑足。
况我富朋簪，连樯泛寒玉。
夜泊子陵滩，清辉耿相烛。
舟次严子陵钓台当时出舟中所作一篇依韵和之
作者：廖刚
朝代：宋

弥月锁萧寺，百念损心曲。开门春山青，舟备春涨绿。回首戏事空，白黑扫枰局。却怜剔银灯，手纤腰素束。劝我金屈卮，阳春词非俗。归心千里驰，客饮一笑足。况我富朋簪，连樯泛寒玉。夜泊子陵滩，清辉耿相烛。
蓦山溪·次韵知点
作者：廖刚
朝代：宋

论长校短，总是非闲誉。光景百年中，似难留、长江东去。随缘游戏，触□寄高情，西楼月，北窗风，鸲鹆尊前舞。故人襟韵，千里心相许。飞骑趁花时，正名园、揉风洗雨。玻璃潋滟，聊共醉红裙，阳春曲，碧云词，慷慨怀千古。
蓦山溪·论长校短
作者：廖刚
朝代：宋
体裁：词

论长校短，总是非闲誉。
光景百年中，似难留、长江东去。
随缘游戏，触□寄高情，西楼月，北窗风，鸖鹆尊前舞。
故人襟韵，千里心相许。
飞骑趁花时，正名园、揉风洗雨。
玻璃潋滟，聊共醉红裙，阳春曲，碧云词，慷慨怀千古。
虔州送知府石舜弼吏部二首
作者：廖刚
朝代：宋

风流万石有孙传，伟望孤标拔俊躔。凤阙翱翔绵二纪，虎城留滞肯三年。龚黄术业今谁比，皋吕章程旧独贤。政恐君王念耆硕，未教长作洞中仙。朅来临抚未期年，五裤欢谣已蔼然。公道直堪平赣石，清风那用挹廉泉。飞帆便恐迷三岛，缓辔聊须选一钱。最有后车湖上客，梦随旌旆作神仙。
虔州送知府石舜弼吏部二首·其一
作者：廖刚
朝代：宋

风流万石有孙传，伟望孤标拔俊躔。凤阙翱翔绵二纪，虎城留滞肯三年。龚黄术业今谁比，皋吕章程旧独贤。政恐君王念耆硕，未教长作洞中仙。
虔州送知府石舜弼吏部二首·其一
作者：廖刚
朝代：宋

风流万石有孙传，伟望孤标拔俊躔。
鳯阙翱翔绵二纪，虎城留滞肯三年。
龚黄术业今谁比，皋吕章程旧独贤。
政恐君王念耆硕，未教长作洞中仙。
虔州送知府石舜弼吏部二首·其二
作者：廖刚
朝代：宋

朅来临抚未朞年，五袴讙謡已蔼然。
公道直堪平贑石，清风那用挹廉泉。
飞帆便恐迷三岛，缓辔聊须选一钱。
最有后车湖上客，梦随旌旆作神仙。
虔州送知府石舜弼吏部二首·其二
作者：廖刚
朝代：宋

朅来临抚未期年，五裤欢谣已蔼然。公道直堪平赣石，清风那用挹廉泉。飞帆便恐迷三岛，缓辔聊须选一钱。最有后车湖上客，梦随旌旆作神仙。
衢州试院次韵盛当时官长宠示二绝句
作者：廖刚
朝代：宋

洗眼贪看幼妇词，玉人空遣暗相思。凭谁为报归期近，趁得桃花烂熳时。挥麈论天幸此同，酒杯共笑夜炉红。共须速了公家事，相逐西湖泛暖风。
衢州试院次韵盛当时官长宠示二绝句·其一
作者：廖刚
朝代：宋
体裁：七言绝句

洗眼贪看幼妇词，玉人空遣暗相思。凭谁为报归期近，趁得桃花烂熳时。
衢州试院次韵盛当时官长宠示二绝句·其二
作者：廖刚
朝代：宋
体裁：七言绝句

挥麈论天幸此同，酒杯共笑夜炉红。共须速了公家事，相逐西湖泛暖风。
贺王通判生辰
作者：廖刚
朝代：宋
体裁：七言律诗

银河光动昴星躔，妙岁声华已赫然。青璅雄文天外凤，白虹豪气饮中仙。难攀骥足腾千里，曾许骊珠探九渊。会看黑头丹衮贵，伊周勋业老彭年。
贺知府毛检讨生辰
作者：廖刚
朝代：宋
体裁：七言排律

祥光曾射斗牛墟，想见当年吉庆符。天遣麒麟来玉户，史占昴宿下云衢。扬鞭禁省声华籍，拥旆侯籓治状殊。妙世文章燕大手，致君才业鲁真儒。英姿冠玉使挥麈，雅座生风谢舞雩。寒士几人怀衍律，穷民比屋颂廉襦。宝熏共献诗千首，烦暑潜消酒百壶。珍重公归庙堂后，老人长照帝王都。
贺魏议生日
作者：廖刚
朝代：宋

闽山家处锁烟霞，喜气潜随律报葭。陆井效祥清骨相，梅丹呈瑞富才华。牛刀异绩聊千室，棣萼英声又一家。行看摩云上霄汉，定知仙种寿仍遐。
贺魏议生日
作者：廖刚
朝代：宋

闽山家处锁烟霞，喜气潜随律报葭。
陆井效祥清骨相，梅丹呈瑞富才华。
牛刀异绩聊千室，棣蕚英声又一家。
行看摩云上霄汉，定知仙种寿仍遐。
赠圆照
作者：廖刚
朝代：宋

试说栖真是若何，鐡牛安卧到新罗。
箇中消息凭谁会，古庙缘墙长薜萝。
赠圆照
作者：廖刚
朝代：宋

试说栖真是若何，铁牛安卧到新罗。个中消息凭谁会，古庙缘墙长薜萝。
赴工部日题信州玉南寺壁和韵
作者：廖刚
朝代：宋
体裁：五言绝句

病愤无凭写，翻然试一来。谁知丘壑性，畴昔斗牛回。
送别城西有感简元显
作者：廖刚
朝代：宋

前年出城西，祖饯长者辙。
绿髩豪伟郎，还镳共炎热。
蜀道非天涯，暂离非永诀。
况乃赴官期，留者思奋决。
人情殊易堪，信未恶时节。
今晨西城出，景物旧森列。
金莲认高楼，感嘆成哽咽。
不见昔年人，还为昔年别。
此别异昔年，骨月心欲折。
此行异昔年，衰蹇方折阅。
聊为稻粱谋，途窘计所拙。
人生足忧患，乐事多歇灭。
连年琼芘卷，荒寂人迹绝。
况我薄命人，悲辛復何说。
送别城西有感简元显
作者：廖刚
朝代：宋

前年出城西，祖饯长者辙。绿鬓豪伟郎，还镳共炎热。蜀道非天涯，暂离非永诀。况乃赴官期，留者思奋决。人情殊易堪，信未恶时节。今晨西城出，景物旧森列。金莲认高楼，感叹成哽咽。不见昔年人，还为昔年别。此别异昔年，骨月心欲折。此行异昔年，衰蹇方折阅。聊为稻粱谋，途窘计所拙。人生足忧患，乐事多歇灭。连年琼芘卷，荒寂人迹绝。况我薄命人，悲辛复何说。
送崔浩然主簿
作者：廖刚
朝代：宋

平生才业笑时髦，唾手功名晚未遭。吏隐若为酬宝剑，仙游端欲探蟠桃。八龙不断声华籍，三戟应留气象豪。尽道此行归藻鉴，会看云翮背天高。
送崔浩然主簿
作者：廖刚
朝代：宋

平生才业笑时髦，唾手功名晚未遭。
吏隐若为酬宝剑，仙游端欲探蟠桃。
八龙不断声华籍，三戟应留气象豪。
尽道此行归藻鑑，会看云翮背天高。
送张曼伯少府归长垣
作者：廖刚
朝代：宋

薄宦虚名岂所夸，千金归去旧生涯。
百龄慈氏颜犹渥，三任仙郎髩未华。
鴈信巳传芳字锦，鹊声应傍小窗纱。
后园春色浓如酒，明日输君即到家。
送张曼伯少府归长垣
作者：廖刚
朝代：宋

薄宦虚名岂所誇，千金归去旧生涯。百龄慈氏颜犹渥，三任仙郎鬓未华。雁信巳传芳字锦，鹊声应傍小窗纱。后园春色浓如酒，明日输君即到家。
送敏叔祠部赴庐州
作者：廖刚
朝代：宋

平生才业笑时髦，唾手功名晚未遭。白发早怜西日远，红旗还值北风高。定知国士逢青眼，会遣乡儇卖宝刀。独有失依门下客，梦随仙舸泛江涛。
送敏叔祠部赴庐州
作者：廖刚
朝代：宋

平生才业笑时髦，唾手功名晚未遭。
白髪早怜西日远，红旗还值北风高。
定知国士逢青眼，会遣乡儇卖宝刀。
独有失依门下客，梦随仙舸泛江涛。
送毛择民
作者：廖刚
朝代：宋

雾缠晓色风冷冷，沧波漾縠旌旗明。
画舩迭皷不可挽，一城攘攘心为倾。
城中老人为余语，我公道来能几许。
朝家借不恤吾人，以我公归欲焉处。
惟公立德清而通，惟公御下严而容。
文章光彩莹万古，二十八宿罗心胸。
高标不受俗尘涴，唾手功名犹坎轲。
恩深谩结千里愁，见晚端闻九重贺。
官僚有士辕下驹，感激剪拂铭肌肤。
瑶池一夕看奔逸，惆怅未易追亨途。
云龙风虎倐际会，回首可须论治最。
要将椽笔压西清，不负声名燕许大。
送毛择民
作者：廖刚
朝代：宋

雾缠晓色风冷冷，沧波漾縠旌旗明。画船叠鼓不可挽，一城攘攘心为倾。城中老人为余语，我公道来能几许。朝家借不恤吾人，以我公归欲焉处。惟公立德清而通，惟公御下严而容。文章光彩瑩万古，二十八宿罗心胸。高标不受俗尘涴，唾手功名犹坎轲。恩深谩结千里愁，见晚端闻九重贺。官僚有士辕下驹，感激剪拂铭肌肤。瑶池一夕看奔逸，惆怅未易追亨途。云龙风虎倏际会，回首可须论治最。要将椽笔压西清，不负声名燕许大。
送毛择民
作者：廖刚
朝代：宋
体裁：古风

雾缠晓色风冷冷，沧波漾縠旌旗明。画船叠鼓不可挽，一城攘攘心为倾。城中老人为余语，我公道来能几许。朝家借不恤吾人，以我公归欲焉处。惟公立德清而通，惟公御下严而容。文章光彩莹万古，二十八宿罗心胸。高标不受俗尘涴，唾手功名犹坎轲。恩深谩结千里愁，见晚端闻九重贺。官僚有士辕下驹，感激剪拂铭肌肤。瑶池一夕看奔逸，惆怅未易追亨途。云龙风虎倏际会，回首可须论治最。要将椽笔压西清，不负声名燕许大。
送黄秀实着作赴单父任
作者：廖刚
朝代：宋

忆昔负笈游虞庠，三千缝掖纷袍霜。
英姿鋭气磨干将，凌云薄汉争翱翔。
君时捧书自闽乡，贾生十八惊洛阳。
南宫我适同广场，邂逅愚智俱忘羊。
低回十载灯烛光，纤鳞壁水追洋洋。
怜君兄弟双鳯皇，邓林秀出凡楩樟。
才名籍籍日以香，谁者不识江夏黄。
登籍还许联龙章，米糠初未精簸扬。
须臾绿骥驰康庄，瑶池下泽殊行藏。
西清椽笔金玉相，扬鞭缓佩鹓鹭行。
丘明迁固与颉颃，汗流晔寿走且僵。
文奎忽度南斗傍，江湖洗耳听鸣榔。
相逢一笑百念亡，玉自辉洁兰仍芳。
元经寂寞谁问杨，逃空我幸论肺肠。
蛟龙蟠蜇岂可常，赐环长恐成参商。
春风三月莺燕忙，桥飞柳絮随风狂。
修补冉冉将征艎，别离安得情无伤。
如君知音满庙堂，尘沙肯使埋珪璋。
鹏程九万讵易量，从今拭目看腾骧。
我惭百事无一长，独有疏懒胜嵇康。
功名老大空激昂，那能俯仰巡门墙。
艰难辛苦亦备尝，濯缨早晚寻沧浪。
与君后会何渺茫，江鱼塞鴈无相忘。
送黄秀实著作赴单父任
作者：廖刚
朝代：宋

忆昔负笈游虞庠，三千缝掖纷袍霜。英姿锐气磨干将，凌云薄汉争翱翔。君时捧书自闽乡，贾生十八惊洛阳。南宫我适同广场，邂逅愚智俱忘羊。低回十载灯烛光，纤鳞壁水追洋洋。怜君兄弟双凤皇，邓林秀出凡楩樟。才名籍籍日以香，谁者不识江夏黄。登籍还许联龙章，米糠初未精簸扬。须臾绿骥驰康庄，瑶池下泽殊行藏。西清椽笔金玉相，扬鞭缓佩鹓鹭行。丘明迁固与颉颃，汗流晔寿走且僵。文奎忽度南斗傍，江湖洗耳听鸣榔。相逢一笑百念亡，玉自辉洁兰仍芳。元经寂寞谁问杨，逃空我幸论肺肠。蛟龙蟠蜇岂可常，赐环长恐成参商。春风三月莺燕忙，桥飞柳絮随风狂。修补冉冉将征艎，别离安得情无伤。如君知音满庙堂，尘沙肯使埋圭璋。鹏程九万讵易量，从今拭目看腾骧。我惭百事无一长，独有疏懒胜嵇康。功名老大空激昂，那能俯仰巡门墙。艰难辛苦亦备尝，濯缨早晚寻沧浪。与君后会何渺茫，江鱼塞雁无相忘。
逆旅憩店茆轩
作者：廖刚
朝代：宋

茅轩有何好，小驻客心宽。始觉安居乐，无如行路难。
逆旅憩店茆轩
作者：廖刚
朝代：宋

茅轩有何好，小驻客心寛。
始觉安居乐，无如行路难。
道源朝奉重阳后以诗招赏菊走笔答之
作者：廖刚
朝代：宋
体裁：七言绝句

欲摘金英露湿衣，暗香还逐晓风微。仙翁可解追时节，心想何妨举世非。
郑彦敏以诗惠小女作红黄雪牡丹次韵答之
作者：廖刚
朝代：宋

玉色谁将巧染丹，妆成娇脆学应难。谢家儿女空才思，不似枝头许细看。
郑彦敏以诗惠小女作红黄雪牡丹次韵答之
作者：廖刚
朝代：宋

玉色谁将巧染丹，粧成娇脆学应难。
谢家儿女空才思，不似枝头许细看。
重九书怀
作者：廖刚
朝代：宋

几年重几曾为客，今日黄花特地愁。北阙欢娱云杳蔼，南州消息雁沉浮。惊人节物应无奈，浪迹生平可但休。倚剑长吟楼阁暮，淡烟寒月不胜秋。
重九书怀
作者：廖刚
朝代：宋

几年重几曾为客，今日黄花特地愁。
北阙欢娱云杳蔼，南州消息鴈沉浮。
惊人节物应无奈，浪迹生平可但休。
倚剑长吟楼阁暮，淡烟寒月不胜秋。
阮郎归
作者：廖刚
朝代：宋

因戏作云。乙未云间舟中。
月桥风槛水边居。画楼三鼓初。草堂收拾读闲书。起看清夜徂。
闲想像，尽踌躇。玉牌金字铺。梦魂纵有也成虚。那堪和梦无。
阮郎归
作者：廖刚
朝代：宋

月桥风槛水边居。画楼三鼓初。草堂收拾读闲书。起看清夜徂。闲想像，尽踌躇。玉牌金字铺。梦魂纵有也成虚。那堪和梦无。
阮郎归·月桥风槛水边居
作者：廖刚
朝代：宋
体裁：词

月桥风槛水边居。
画楼三鼓初。
草堂收拾读闲书。
起看清夜徂。
闲想像，尽踌躇。
玉牌金字铺。
梦昏纵有也成虚。
那堪和梦无。
题丁乐道分翠轩
作者：廖刚
朝代：宋

十亩清阴隔短墙，幽香端许借余光。
修篁戛玉乱垂影，佳木屯云巧着行。
隐几助成春草梦，卷帘饶占比窗凉。
谁知靖节心源冷，独眄庭柯兴味长。
题丁乐道分翠轩
作者：廖刚
朝代：宋

十亩清阴隔短墙，幽香端许借馀光。脩篁戛玉乱垂影，佳木屯云巧著行。隐几助成春草梦，卷帘饶占比窗凉。谁知靖节心源冷，独眄庭柯兴味长。
题临漳台
作者：廖刚
朝代：宋

银河一派接天来，碧玉千峰照眼开。我欲乘槎访仙去，却疑身巳在蓬莱。画栋岧峣倚翠微，玉箫声断紫烟飞。凭阑万里秋光老，谁会长吟久未归。
题临漳台·其一
作者：廖刚
朝代：宋
体裁：七言绝句

银河一派接天来，碧玉千峰照眼开。我欲乘槎访仙去，却疑身巳在蓬莱。
题临漳台·其二
作者：廖刚
朝代：宋

画栋岧峣倚翠微，玉箫声断紫烟飞。凭阑万里秋光老，谁会长吟久未归。
题临漳台·其二
作者：廖刚
朝代：宋

画栋岧嶤倚翠微，玉箫声断紫烟飞。
凭阑万里秋光老，谁会长吟久未归。
题南墩铺
作者：廖刚
朝代：宋
体裁：五言排律

见说龙岩路，猿啼今始闻。深林埋宿露，高岭出层云。天去头三尺，崖垂足二分。只愁双目眩，敢恃一杯醺。扪历增泥滑，瘏痡日向曛。长安九轨道，谁识此艰勤。
题双泉堂
作者：廖刚
朝代：宋

叠翠倚峥嵘，森然众木荣。两条寒玉迸，一槛暑风清。幽意凭分泻，微澜更合成。谁知阛阓里，扃户小蓬瀛。
题双泉堂
作者：廖刚
朝代：宋

迭翠倚峥嵘，森然众木荣。
两条寒玉迸，一槛暑风清。
幽意凭分泻，微澜更合成。
谁知阛阓裏，扃户小蓬瀛。
题崎滩铺竹
作者：廖刚
朝代：宋
体裁：五言绝句

矗矗万琅玕，风枝带露寒。何当傍金阙，天子御楼看。
题张延之觉寺亭
作者：廖刚
朝代：宋

迷途非远复，靖节子其徒。止水明心法，行年见道枢。俨如还旧国，端是得遗珠。燕处今何事，春风咏舞雩。
题张延之觉寺亭
作者：廖刚
朝代：宋

迷途非远復，靖节子其徒。
止水明心法，行年见道枢。
俨如还旧国，端是得遗珠。
燕处今何事，春风咏舞雩。
题归安寺
作者：廖刚
朝代：宋

马足车轮恋日闱，几人高遁蹈家肥。少陵秪为趋朝懒，万里云山取次归。
题归安寺
作者：廖刚
朝代：宋

马足车轮恋日闱，几人高遯蹈家肥。
少陵秪为趋朝懒，万里云山取次归。
题新岭铺
作者：廖刚
朝代：宋
体裁：五言绝句

岭高无所见，泉冽不堪尝。独有埋云树，六月行人凉。
题朱池驿
作者：廖刚
朝代：宋

道行妻子尔胡颜，闾巷封侯亦不难。
直使荣华倾后世，朱池终媿近严滩。
题朱池驿
作者：廖刚
朝代：宋

道行妻子尔胡颜，闾巷封侯亦不难。直使荣华倾后世，朱池终愧近严滩。
题杨子光双溪阁
作者：廖刚
朝代：宋

倚天华栋俯长洲，渺渺双溪一槛秋。
匹马问津迷去客，乱帆分港竞归舟。
花飘两洞红交浪，影落三山翠合流。
清夜鸣榔何处曲，冷光平泛玉帘鈎。
题杨子光双溪阁
作者：廖刚
朝代：宋

倚天华栋俯长洲，渺渺双溪一槛秋。匹马问津迷去客，乱帆分港竞归舟。花飘两洞红交浪，影落三山翠合流。清夜鸣榔何处曲，冷光平泛玉帘钩。
题沈宗师双凫轩
作者：廖刚
朝代：宋

高怀暂寄小轩亭，池浴双凫便借名。岛上飞时真得意，网中朝处肯留情。静同鸥鹭窥秋净，闲伴龟鱼戏晚晴。他日和鸣烟浪阔，主人端亦在蓬瀛。
题沈宗师双鳬轩
作者：廖刚
朝代：宋

高怀暂寄小轩亭，池浴双鳬便借名。
岛上飞时真得意，网中朝处肯留情。
静同鸥鹭窥秋凈，闲伴龟鱼戏晚晴。
他日和鸣烟浪阔，主人端亦在蓬瀛。
题白马寺西轩
作者：廖刚
朝代：宋

幽窗残梦午声鷄，犬吠人家草舍微。
惆怅十年无限事，又听啼鸟送春归。
题白马寺西轩
作者：廖刚
朝代：宋

幽窗残梦午声鸡，犬吠人家草舍微。惆怅十年无限事，又听啼鸟送春归。
题知漳州李伯安判院父祠堂陆惇礼韵堂在福唐城中所居之背山巅
作者：廖刚
朝代：宋

澄江一昔鲸翻玉，春水年年空自绿。
长思岂但襦袴□，社祭千家绕山足。
华堂香火暖生春，月槛风櫺清楚魂。
遗踪孝慕几时尽，时见孤飞当日云。
题知漳州李伯安判院父祠堂陆惇礼韵堂在福唐城中所居之背山巅
作者：廖刚
朝代：宋

澄江一昔鲸翻玉，春水年年空自绿。长思岂但襦裤□，社祭千家绕山足。华堂香火煖生春，月槛风棂清楚魂。遗踪孝慕几时尽，时见孤飞当日云。
题耕园铺
作者：廖刚
朝代：宋
体裁：五言绝句

下马看诗句，回头见佛桑。可怜空姓字，留与木根长。
题胡器之镡溪阁
作者：廖刚
朝代：宋

龙津剑窟古南州，阁势横空占上流。山色镇留春色在，水光长带宝光浮。风檐绿筱寒珠箔，雨岸红蕖隐钓舟。祗恐枫宸促归觐，未容潇洒老沧洲。
题胡器之镡溪阁
作者：廖刚
朝代：宋

龙津剑窟古南州，阁势横空占上流。
山色镇留春色在，水光长带宝光浮。
风檐绿篠寒珠箔，雨岸红蕖隐钓舟。
祗恐枫宸促归觐，未容潇洒老沧洲。
题蔡州柳庄铺
作者：廖刚
朝代：宋

云垂旷野路漫漫，策策秋声作莫寒。已分故园天样远，不知何处是长安。
题蔡州柳庄铺
作者：廖刚
朝代：宋

云垂旷野路漫漫，策策秋声作莫寒。
已分故园天様远，不知何处是长安。
题诸宫
作者：廖刚
朝代：宋

燕子无情语亦稀，春风池沼自涟漪。当年胜事归何许，苔没龟趺有旧碑。画桥红去卷蛾眉，台榭遗踪草树迷。犹有天然无限意，一池春水浴凫鹥。蔓草春深绿更齐，玉鞭何处选芳菲。旧时锦绣丛中蝶，却傍疏篱野菜飞。
题诸宫·其一
作者：廖刚
朝代：宋
体裁：七言绝句

燕子无情语亦稀，春风池沼自涟漪。当年胜事归何许，苔没龟趺有旧碑。
题诸宫·其三
作者：廖刚
朝代：宋

蔓草春深绿更齐，玉鞭何处选芳菲。
旧时锦绣丛中蜨，却傍疏篱野菜飞。
题诸宫·其三
作者：廖刚
朝代：宋

蔓草春深绿更齐，玉鞭何处选芳菲。旧时锦绣丛中蝶，却傍疏篱野菜飞。
题诸宫·其二
作者：廖刚
朝代：宋

画桥红去卷蛾眉，台榭遗踪草树迷。犹有天然无限意，一池春水浴凫鹥。
题诸宫·其二
作者：廖刚
朝代：宋

画桥红去卷蛾眉，台榭遗踪草树迷。
犹有天然无限意，一池春水浴鳬鹥。
题贤女铺
作者：廖刚
朝代：宋
体裁：七言律诗

世上男儿半可羞，贞姿谁欲遣随流。百年负愧生何益，一诺难酬死即休。明月碧溪长共洁，孤云落日自含愁。悬知万古悲行客，不待亭皋木叶秋。
题鄢陵县驿
作者：廖刚
朝代：宋

区区望京国，京国何为哉。
林泉佳处不肯住，尘埃窟裏甘重来。
此生何日遂所乐，扰扰随俗真堪哀。
题鄢陵县驿
作者：廖刚
朝代：宋

区区望京国，京国何为哉。林泉佳处不肯住，尘埃窟里甘重来。此生何日遂所乐，扰扰随俗真堪哀。
题龙归院一绝借壁间韵
作者：廖刚
朝代：宋
体裁：七言绝句

门外青山玉作围，沟塍连络稻田肥。多惭薄宦辜猿鹤，一换星霜始一归。
高丽使副特排致语口号
作者：廖刚
朝代：宋

方壶员峤海中仙，吴越溪山照画船。玉帛名王朝帝德，节旄肤使驻宾筵。恩承雨露来天上，武接鹓鸾指日边。共燕需云歌盛事，愿同文轨万斯年。
高丽使副特排致语口号
作者：廖刚
朝代：宋

方壶贠峤海中仙，吴越溪山照画船。
玉帛名王朝帝德，节旄肤使驻宾筵。
恩承雨露来天上，武接鹓鸾指日边。
共燕需云歌盛事，愿同文轨万斯年。
黄思贤母氏挽词
作者：廖刚
朝代：宋

哀响震重闱，伤心薤露晞。玉颜遗宝镜，仙驭想霞衣。恨满风中树，恩深草上晖。空傅御史孝，泣血故乡归。寿考推贤德，安荣享庆门。鹓鸿行令子，兰玉秀诸孙。谷暗风悲棘，庭空露泣萱。从今五色锦，不复照温颜。
黄思贤母氏挽词·其一
作者：廖刚
朝代：宋
体裁：五言律诗

哀响震重闱，伤心薤露晞。玉颜遗宝镜，仙驭想霞衣。恨满风中树，恩深草上晖。空傅御史孝，泣血故乡归。
黄思贤母氏挽词·其二
作者：廖刚
朝代：宋

寿考推贤德，安荣享庆门。鹓鸿行令子，兰玉秀诸孙。谷暗风悲棘，庭空露泣萱。从今五色锦，不复照温颜。
黄思贤母氏挽词·其二
作者：廖刚
朝代：宋

寿考推贤德，安荣享庆门。
鹓鸿行令子，兰玉秀诸孙。
谷暗风悲棘，庭空露泣萱。
从今五色锦，不復照温颜。
青龍巖
作者：廖則逢
朝代：宋

有泉瑩潔深谼豅，奫潫湀㶄聲如鐘。
{髟/市}{髟/市}使我毛髪豎，中有高卧虬髯翁。
砯崖瀑布瀉明月，驚溜觸石調焦桐。
蠲煩析酲竟造此，稽首匍拜玄冥宮。
蜿蜒莫向此中處，天下蒼生待霖雨。
上提刑中散生日
作者：廖剛
朝代：宋

荳蔻梢頭春欲妍，歷山高下覆祥煙。
祗今騏驥騰千里，當日麒麟下九天。
中渭早芬廷尉譽，集賢行峻曲江遷。
貂蟬奕世真餘事，願比靈椿賦大年。
丙申春貼子八首·其一
作者：廖剛
朝代：宋

北斗寅初建，東郊氣乍迎。
土牛敦歲事，綵燕動春情。
丙申春貼子八首·其七
作者：廖剛
朝代：宋

繡閣佳人拂曉粧，爭持春酒賀春陽。
鬂雲總把梅花插，簾幙春風一種香。
丙申春貼子八首·其三
作者：廖剛
朝代：宋

令節年光換，和風春令行。
野塘初變柳，幽谷未遷鶯。
丙申春貼子八首·其二
作者：廖剛
朝代：宋

簫皷迎春至，烟雰向曉開。
棠陰聽訟罷，菖葉勸畊來。
丙申春貼子八首·其五
作者：廖剛
朝代：宋

碧波樓下銀塘晚，麗日亭前瑤草新。
和氣滿城催燕樂，風流太守最宜春。
丙申春貼子八首·其八
作者：廖剛
朝代：宋

金裁寶勝翻珠髻，雲染華箋貼繡楣。
庭户春歸何所覺，暖風吹雪下瓊枝。
丙申春貼子八首·其六
作者：廖剛
朝代：宋

暖風漸綠池塘面，和氣先薫花草心。
欲識春來何處好，曲屏新稱畫堂深。
丙申春貼子八首·其四
作者：廖剛
朝代：宋

土牛分盡綵泥香，動地歡聲入壽觴。
倍覺今年春意好，上元燈火鬭風光。
中秋夜宿光州陳寨驛
作者：廖剛
朝代：宋

南來無侶路三千，八月荒村看月圓。
獨酌不成眠未得，靜隨寒影落天邊。
代祖父次韻酬羅君寶見贈
作者：廖剛
朝代：宋

蕭條門巷陋於顔，老去青春僅得閑。
心畫傳家無計筞，手談留客謾機關。
靜思往事千年上，俯歎勞生一夢間。
多謝光臨無别意，爲聞流水與高山。
偶書
作者：廖剛
朝代：宋

射獲原非虎，圖看未識龍。
古來除夢卜，真得幾英雄。
再和
作者：廖剛
朝代：宋

聞說長安少，祈求廢寢興。
精禋俄感格，飄舞遽縈仍。
剪水瑤花怯，揺風柳絮凝。
共忻田有麥，誰念客無繒。
灑迥春恩闊，侵窗曉色增。
路漫三徑草，光掩九華燈。
棲鳥渾無託，漁舠漸弗勝。
岡巒徒見隴，阡陌不留塍。
庭玉堆盈尺，臺雲疊幾層。
困袁那有意，飽武亦何能。
斗帳愁孤椀，圍爐憶並肱。
攜瓶閑煮茗，坎地學藏冰。
周雅何妨詠，燕山詎可登。
齊宫當日景，謝句異時稱。
抱膝愁無侣，傳箋喜得朋。
郢歌元獨妙，楚曲更相應。
跛足慙追驥，凡材强就繩。
汗顔從奪錦，痛飲欲臨澠。
喻問懸荀鶴，虞絃動沈鵬。
故應聊遣興，布鼓豈鼟鼟。
再和·塵外亭
作者：廖剛
朝代：宋

林遠渾無鳥雀喧，山青那覓燒霆痕。
三千眼界雲霄上，十萬人家草樹根。
再和·天竺寺
作者：廖剛
朝代：宋

好山堆翠擁金蓮，花屋籠雲傍石泉。
秋沼英蕖半開謝，直須饒占一壺天。
再和·寶雲寺
作者：廖剛
朝代：宋

偶隨鷗鳥度寒溪，寂寂禪關半掩扉。
翠玉萬竿迎曉履，欲憑風露濯塵衣。
再和·馬祖巖
作者：廖剛
朝代：宋

去來蹤跡等遊塵，誰向蘧廬覓道根。
巖穴故應無别異，鐫題空有姓名存。
冒暑借壁間韻
作者：廖剛
朝代：宋

白汗交膚不可衫，濯纓空羡水如藍。
林泉學道平生志，末路嗟誰與指南。
初冬再至龍巖過崎灘閔竹之災弔之
作者：廖剛
朝代：宋

凡木無端折大風，玉摧成竹救無從。
我來急召鄰翁語，爲護春筠長籜龍。
别妙湛
作者：廖剛
朝代：宋

雲遊何所圖，只爲一大事。
事了早歸來，和我休歇去。
别本覺老凈悟大師偈
作者：廖剛
朝代：宋

過客小長盧，馨香滿道途。
我來聞好語，歸棹舞新蒲。
又借韻
作者：廖剛
朝代：宋

海鄉何處是瀛洲，咄咄憑誰賦莫愁。
衣袂可憐塵土涴，滄浪長憶釣魚舟。
又次韻酬廖傳道
作者：廖剛
朝代：宋

未遇由來歎數奇，梅花非早杏非遲。
祗因樂道甘懸磬，肯羡成功不用龜。
白眼固多流俗見，朱絃獨有故人知。
陳平豈解長貧困，器業惟當自護持。
又題
作者：廖剛
朝代：宋

蔽日揺風碧玉林，行人端爲駐清陰。
可憐寂寞垂亭畔，爭得軒窗伴嘯吟。
同前
作者：廖剛
朝代：宋

畫堂開宴愜新涼，燕舞鶯歌奉玉觴。
未放仙舟登李郭，更看賢守會龔黄。
三竿日照旌旗動，千里風飄錦繡香。
盡醉故應憐夜永，高情莫逆話偏長。
同前和書事
作者：廖剛
朝代：宋

聞說幽棲久鳯臺，白雲巾履謝風埃。
三刀不是塵緣在，五袴爭教暖律回。
金谷分無人載酒，玉京應有使傳梅。
今看一舉登黄闥，絕勝河東謾去來。
和周材雪詩
作者：廖剛
朝代：宋

腊雪緣何喜，春工屬此興。
宿苗沾潤足，盭氣滌除仍。
亂舞隨空遠，輕黏徹體凝。
漫天紛糝玉，極目皎鋪繒。
带雨聲初急，摶風勢轉增。
危檐飄邃幕，疏屋灑寒燈。
瑟縮鴉栖怯，跳梁犬力勝。
須臾平坎窞，頃刻沒畦塍。
梅李看山木，瓊瑤數塔層。
寢眠寧有道，賦詠媿非能。
郭履愁離席，孫窗但枕肱。
凍從金井水，清挹玉壺冰。
銀闕何勞問，雲臺取次登。
漁簔真好畫，柳絮足多稱。
栗冽驚殘歲，凄其憶舊明。
戴君聊欲訪，郢唱忽難應。
綺席交銀燭，清河映玉繩。
詩成凌鮑謝，酒飲竭淄渑。
天朗醒孤鶴，風高激怒鵬。
齊宫初入夢，曉鼓數聲鼟。
和孫逸道供奉除夜作
作者：廖剛
朝代：宋

流光如轉轂，詰旦又新年。
律換銅壺漏，春回斗柄天。
守燈須徹曙，分酒莫論錢。
雪分瓊瑤化，花看錦繡鮮。
暗驚雙鬢改，傍羡九官遷。
俗禮還慵講，從朝好晝眠。
和焦器之春雪
作者：廖剛
朝代：宋

曉色初凝带月華，雰飛還見受風斜。
紅芳未遍人間景，白玉先開天上花。
迤邐郊園迷别塢，蒙籠春水繞誰家。
會須選勝乘新霽，倒載千秋小様車。
和逸道春雪
作者：廖剛
朝代：宋

春雪未發春工淺，春雪濛溶翳日華。
曉戶玉樓迷舊燕，曉村瓊樹點寒鴉。
籠金不碍鶯穿柳，覆錦猶妨蜨戀花。
憑仗東風吹更暖，桃源端欲訪仙家。
和魏奉議九日夜飲縣樓
作者：廖剛
朝代：宋

年登千室富桑麻，誰似絃歌度歲華。
紫府賸延天上客，黄金同醉月中花。
龍山勝集成追感，巴嶺新篇許拜嘉。
倚徙更憐燈火市，笙簫無數酒旗斜。
哭荆奴
作者：廖剛
朝代：宋

平生惟一女，寶惜豈珠玉。
夫妻遞襁抱，犢輭舐未足。
上天胡忍予，譴罰不容贖。
沉痾遽汝縈，微息竟莫續。
痛哉傷我神，怳若失飛鵠。
追惟百牽腸，展轉損心曲。
憶昨将汝歸，萬里自荆蜀。
籃輿共先後，百步能我矚。
汝母惜可知，擁坐甘蹐跼。
長途亦云勞，不覺度炎酷。
今後當遠行，□門述蹢躅。
相看懷抱空，将領但妾僕。
心折疑巳碎，泪甚衝風燭。
念汝生少啼，起卧潔絣褥。
謂當非凡孩，豈料兩歲促。
意余積不厘，汝故弗爲屬。
長江漂玉塵，兹事未免俗。
遺蹤僅何有，腸斷髪毬綠。
情知東門達，敢取西河辱。
要識父母心，吾詩尚堪錄。
夢授訪及偶昏寢不見繼以詩來次韻答之
作者：廖剛
朝代：宋

山城春色雨兼風，誰訪揚雄寂寞中。
知是高軒應倒屣，妙談全勝夢周公。
大學送余適正往洛中就館
作者：廖剛
朝代：宋

少小各西東，天涯會兩蓬。
相看身未了，欲别意無竆。
歲晚嵩山雪，天寒洛浦風。
寂寥倚孤劍，應憶笑言同。
天寧節致語口號
作者：廖剛
朝代：宋

虹流電繞想當時，萬萬人今壽域躋。
十莢蓂開堯寶歷，九歌功叙禹元圭。
需雲湛露羅簪紱，脆管緐絃颺羽霓。
千仞壽山封祝意，年年峻極與天齊。
天明美解非晚許以臺上假山爲惠小詩督請
作者：廖剛
朝代：宋

百花臺上小蓬萊，碧玉嶙峋照眼開。
曾念萱堂少佳致，不知何夕定飛來。
寄贈清涼院醫僧懃師
作者：廖剛
朝代：宋

道懃三昧起膏肓，甘露醍醐散滿堂。
况有星郎碧雲句，坐令西域識清涼。
寄陳厚之巳亥歲赴闕發洪井道中寄
作者：廖剛
朝代：宋

根塵積習亘須彌，好事從來總未知。
蒲柳已驚秋向晚，膏肓長恐病難醫。
靜扃玉户應無漏，密註金輪會有期。
感激至言慙復喜，會當銘鏤絕邪思。
山間早行題和溪驛
作者：廖剛
朝代：宋

路入龍溪曉，烟村暝不分。
水聲渾繞石，山色半含雲。
掠馬驚飛雉，窺人走駭麏。
空林惟鳥語，深薦忽蘭芬。
谷暗吟蛙部，崖蒼織蘚文。
野花紅復白，相照自繽紛。
廖傳道示旅中述懷借韻奉酬且相慰勉云
作者：廖剛
朝代：宋

高軒慙媿遠相過，道義談餘旅瑣多。
燈底自憐干斗劍，壁間誰辦化龍梭。
時來會中青錢選，和寡空爲白雪歌。
好淬文鋒迎紫詔，莫因賢梗歎蹉跎。
廖常山人惠珠副以詩文戲謝之
作者：廖剛
朝代：宋

至寶人所祕，感君輕暗投。
還君祝君富，不是薄隋侯。
引伴致語口號
作者：廖剛
朝代：宋

蓼蕭均澤九夷同，萬里将迎禮意隆。
屬國未瞻都護節，列城先仰使華風。
清談會覺襟無暑，痛飲何辭盞屢空。
早晚回轅天上去，已應聲價落遼東。
張敏叔生辰
作者：廖剛
朝代：宋

渥洼從古産名駒，想見當年夢吉符。
候協月輪周四極，史占昴宿降三吳。
文章直使驚天聽，志業端期列聖徒。
七葉珥貂餘後慶，千秋遺慶足嘉謨。
星軺蹔駕恩彌渥，霜節才臨政已孚。
豈但平反無濫獄，會看調燮有真儒。
南州喜氣光千里，東閣清芬薦百壺。
珍重公歸廟堂後，老人長照帝王都。
後十餘日别倫師赴臨漳又題
作者：廖剛
朝代：宋

瀟灑東陽笑十圍，未應裘馬羡輕肥。
稻粱浪遣成蓬梗，遼鶴殷勤祗蹔歸。
憶陳氏舊寓
作者：廖剛
朝代：宋

數間茅屋冷如冰，久住與人亦有情。
最憶蟠軒新種竹，夜深誰與聽秋聲。
戲呈吳江令張明達
作者：廖剛
朝代：宋

陸羽甘泉冷似冰，松江因向令賢明。
要須更取中橋水，欲看三君子鬭清。
戲謝萬花翁
作者：廖剛
朝代：宋

風流那復有斯翁，端爲論文訪蜀雄。
鳯髓欲追千古調，錦囊棄著一生功。
看花想見頻揮玉，騎馬何曾羡着紅。
聞道碧桃春更晚，歸鞭底事苦匆匆。
戲贈萬花翁
作者：廖剛
朝代：宋

武陵溪上萬花翁，花落花開醉臉紅。
應笑誤遊塵世客，却隨風水去匆匆。
招康朝小飲不至以詩來謝次韻戯答
作者：廖剛
朝代：宋

誰遣聲名速置郵，不才如我自休休。
知君只慣紅裙飲，可是官身不自由。
撫州次韻李成德桃李花詩
作者：廖剛
朝代：宋

韶光端許見分明，白雪緗雲意態輕。
天艷靜中迎客笑，靜粧閑裏照人清。
不教亂落從風惡，聊看交加待月生。
却憶後園應更好，幽閨春夜若爲情。
撫州試院次韻王元衷上元作
作者：廖剛
朝代：宋

簾垂永日小亭幽，時節驚人特地愁。
萬井笙簫懷帝闕，一簷風雨寄他州。
青藜定遣相輝映，綠蟻何妨共拍浮。
不料篷窗今夜月，一時分付與高樓。
新知明州周龍圖知興化黄府判特排致語口號
作者：廖剛
朝代：宋

麗日和風花正妍，黄堂高會四神仙。
凌雲擅價蓬萊客，遊刅飛聲天府賢。
旌旆馳驅聊此日，鼎槐調爕屬他年。
紅英趁拍莫教錯，冠玉周郎正汝憐。
明應仲同遊湘西諸寺有作次其韻
作者：廖剛
朝代：宋

幾年京洛厭塵沙，青嶂長懷沈子胯。
一葦渡江遊客意，半巖營室梵王家。
高軒滿目羅詩匠，寶塔盈函貯佛牙。
不覺下山紅日晚，可堪重到杳無涯。
月波樓上呈知府檢討
作者：廖剛
朝代：宋

月波自昔騰佳名，練光一带縈寒城。
摧風剥雨歲月古，拊檻足慄憂頽傾。
恍然宏麗驚幻化，雲舒霞爛飛雕甍。
烟收霧歛霽色净，菱花玉女新粧成。
瑠璃萬傾浸蟾腹，星河帖底游魚明。
榮光爽氣長不夜，但覺零露涓涓清。
彩虹飛跨度别島，縹緲嬉笑歸蓬瀛。
紅蕖照水翠蓋合，往往輝映雙華旌。
廣寒宫闕倘未到，絕致惟欲輕題評。
君不見錢塘有美東南冠，覆壓湖山美輪奐。
海門日日子胥潮，百里青烟付朝爨。
又不見松江起尺跨垂虹，騎鯨直下窺龍宫。
危欄欲憑駭神觀，萬葉出沒風濤中。
月波境對了無此，一色涵空天共水。
圓明湛靜趣已高，不與二景爭雄豪。
猗歟興廢物有數，高韻庾公今日遇。
治荒斥陋意所便，荷鍤去趨舞襦袴。
西園花木頓生春，結客從今朝與暮。
嘉禾爲郡亦云久，壯觀從來未曾有。
月波解與去思長，千古風流端不朽。
望江南·憶江南
作者：廖剛
朝代：宋

柯山瑞，雲路玉橋橫。六月天香瓊蕊秀，千年人瑞昂星明。風露溼麒麟。廊廟器，冰雪照精神。妙世文章凌賈馬，致君事業富姬衡。松檜倚青青。
望江南·憶江南
作者：廖剛
朝代：宋

無諸好，方面鎮全閩。千騎泛雲歸洞府，三山明玉外風塵。依約是蓬瀛。賢刺史，龍虎檀香名。金花已傳當日夢，錦衣聊慰故鄉情。和氣萬家春。
望江南·憶江南
作者：廖剛
朝代：宋

無諸好，金地遍重城。烏石亭危千嶂合，荔枝樓暖百花明。十里暮潮平。賢刺史，來暮相歡迎。終向鳳池朝紫極，暫依猿洞駐朱輪。風月錦堂春。
望江南·憶江南
作者：廖剛
朝代：宋

蓬山曉，龜鶴倚芝庭。雲覆寶燻迷舞鳳，玉扶瓊液薦文星。棠蔭署風清。人盡道，天遣瑞昇平。九萬鵬程才振翼，八千椿壽恰逢春。貂袞矚公榮。
朱熙載會于洪井先解舟宿石頭渚以二詩見寄一約同行一賀得子次韻答之·其一
作者：廖剛
朝代：宋

璧水相逄似夢中，天涯蹤跡偶然同。
爲君鼓棹吹長笛，誰似乘流更御風。
朱熙載會于洪井先解舟宿石頭渚以二詩見寄一約同行一賀得子次韻答之·其二
作者：廖剛
朝代：宋

主祀傳家已倍遲，便須真是桂林枝。
他年不媿瓊瑤贈，應被人言趒灶兒。
朱藏一除校書作别竹詩次其韻與藏一直舍切鄰實共此竹
作者：廖剛
朝代：宋

晚窗簾捲雨初殘，一點無塵碧玉寒。
霜節留公化龍杖，煙梢憶我釣魚竿。
坐令煩暑消餘烈，解遣窮愁釋百端。
他日茅簷隱疏翠，懸知無夢到長安。
次韻侯思孺席間作
作者：廖剛
朝代：宋

微雲過疏雨，一洗塵土昏。
潛行德幽寓，隱約桃源村。
須臾勝士集，氣類非權門。
圖史恣娛目，琴碁聊侑樽。
豈無肴炙珍，憶鱸偏薦蓴。
大笑屋瓦震，雄辨江濤翻。
却愁賢主人，早晚東南奔。
誰與識我輩，咄哉非汝髠。
次韻劉天常赴郡會有作·其一
作者：廖剛
朝代：宋

雨蕚煙梢恰半春，九華峰翠綺筵陳。
花香暗逐金蓮步，燭影潛交玉兔輪。
青鳥不傳言外意，紫雲應識醉中真。
鳴珂擁戶蓬壺夜，想見愁看撤舞茵。
次韻劉天常赴郡會有作·其二
作者：廖剛
朝代：宋

百草千花巧趁春，曲欄幽徑總鋪陳。
舞腰盡欲看回雪，詩匠誰當斷斵輪。
難把星波渾作事，須知簧語有非真。
何如玉鐙歸來晚，紅袖爭扶入錦茵。
次韻向伯恭發句同遊西宮見寄
作者：廖剛
朝代：宋

久客倦塵鞅，薄遊憐寶宮。
論文欣得甫，載酒媿非雄。
遠岫入青眼，長江來好風。
詩成故超絕，千里看花驄。
次韻和吳濟仲見贈長篇
作者：廖剛
朝代：宋

我有茆廬傍林麓，負溪映光千頃綠。
靈峰鐘磬敞金蓮，絕澗松篁瀉寒玉。
縈迴窈窕廓以容，正可標名取盤谷。
肥魚香稻不須致，苦恨風悲無靜木。
霜蒲昜折柳經秋，蕭颯髩毛眵兩目。
閑雲不雨空出岫，謾說幽蘭自芬馥。
低回還笑杜陵老，堯舜君民厚風俗。
青萍飛躍鳯鳴翔，要待乾旋坤轉軸。
只今輿馬非我事，拄杖芒鞋巾一幅。
時時照弄摩尼珠，金色祥雲滿天竺。
年齡亦復驚晼晚，不暇栽松惟種菊。
清冷池上景物新，幸得君詩三反讀。
向來巳分得奇禍，豈料更容僥靜福。
天光下濟詔語温，未遣安豐慙考叔。
市朝宗古惡風波，公棹惟憐初不欲。
經營蛙角嚇腐鼠，往往竟同蛾赴燭。
須知幻境本來空，況乃隙駒光景促。
逍遥物外復何疑，苟簡塲中無自足。
昨宵星月蘸虚碧，行散遶堤方恨獨。
朅來共語君勿遲，想見風塵厭追逐。
次韻和陳幾叟苦雨
作者：廖剛
朝代：宋

雲霧陰陰閣太虚，雨餘蛙蚓上階除。
山頽井塌應無奈，大有人愁化作魚。
次韻奉酬黄承務見寄
作者：廖剛
朝代：宋

孤標邂逅揖仙翁，白髪青衫道不窮。
斂板薄嘗清世祿，拂衣早慕古人風。
芝蘭一室紛囂外，冰玉諸郎顧盻中。
何幸新詩先枉教，真遊應許叩鴻蒙。
次韻張必志秋懷三絕·其一
作者：廖剛
朝代：宋

夜雨陰風劍自聲，幾嗟牢落向江城。
冷猿秋鴈猶堪聽，一寸古心誰與明。
次韻張必志秋懷三絕·其三
作者：廖剛
朝代：宋

千古文章水一杯，功名誰是百無災。
懸知不改鈎如曲，與子雲山歸去來。
次韻張必志秋懷三絕·其二
作者：廖剛
朝代：宋

芙蕖池舘酒盃殘，筞筞秋聲入夜寒。
月照蓬窗耿無寐，起看星斗一長歎。
次韻張敏叔江南僧舍送春之什
作者：廖剛
朝代：宋

使華綵旆明春江，江邊佛國遊清涼。
柔桑菀菀絲成蔭，落花寂寂紅餘香。
人間節物易流轉，獨有日月壺中長。
高懽應笑杜陵客，典衣沽酒留風光。
次韻彦平叔見贈
作者：廖剛
朝代：宋

千年東序愧囊錐，浪學何生且一歸。
遠道幾煩黄耳走，故山今謝白雲飛。
燕游未許安仁里，夢想頻驚在禮闈。
爭似釣臺飽風月，一谿桃李自霏霏。
次韻敏叔鬱孤臺作
作者：廖剛
朝代：宋

一目江天萬里開，世間那有更高臺。
煙雲縹緲千山迥，島嶼縈迴二水來。
爽氣直疑侵斗漢，仙風應覺到樽罍。
南州已見澄清日，大筆聊從賦早梅。
次韻望闕臺作
作者：廖剛
朝代：宋

妙齡聲價壓羣英，誰似青雲早致身。
帝闕日邊迷遠目，使星天上拱居辰。
牟心肯向江湖老，衍律聊回澗谷春。
萬里夕紅歸去後，可能開府但清新。
次韻李全甫惠荼蘼五首·其一
作者：廖剛
朝代：宋

零落殘紅鶯語歇，荼蘼正是花時節。
金盤带露剪瓊英，恐逐楊花舞飛雪。
次韻李全甫惠荼蘼五首·其三
作者：廖剛
朝代：宋

寂寞王孫遊騎歇，香風何許追嘉節。
故應金谷擁笙簫，獨倚竛竮架頭雪。
次韻李全甫惠荼蘼五首·其二
作者：廖剛
朝代：宋

春意不隨桃李歇，香濃飄到薫風節。
爲君鎮日守閑窗，絕勝當年映寒雪。
次韻李全甫惠荼蘼五首·其五
作者：廖剛
朝代：宋

脩竹弄風新雨歇，瑤英玉蕋攀高節。
折來解惱北窗吟，只合閑拈映胸雪。
次韻李全甫惠荼蘼五首·其四
作者：廖剛
朝代：宋

吹盡柳綿香不歇，仙姿那把春爲節。
枝頭疏蜨解尋芳，憶得仙腰舞回雪。
次韻林吉夫朝奉共樂臺即事
作者：廖剛
朝代：宋

一飛南墮羽譙譙，回首清都萬里遥。
却幸開樽得雲榭，不妨攜客上星橋。
花明總照潘郎髩，柳妙爭縈楚女腰。
化國春城人自樂，多慙前哲德音昭。
次韻潘義榮博士學中書事
作者：廖剛
朝代：宋

樂育賢豪地，誰令亦此來。
羣公嚴矩範，正論掃氛埃。
濫食還多媿，明時豈乏才。
所懷真土梗，只合棄牆隈。
次韻王元衷見寄
作者：廖剛
朝代：宋

雞爭本緒粒，決鬭玄瞥改。
鷹隼方饑飛，亦復一呼待。
誰能謝蠅頭，眼不挂兼琲。
但覺軒冕榮，相高事風采。
而我果何爲，潛游萬人海。
窮閻卧袁安，朔雪落璀璀。
動死償幸免，天公復何憝。
江湘渺清曠，雪景應好在。
因循成滯留，瑣屑困俗猥。
歲晚誤倚門，居然此心痗。
青雲有勝友，勉我去鄙倍。
困憐塗中汙，巾笥欲千載。
失身殉虚名，要等軻與亥。
歸歟筍蕨鄉，夢寐春山採。
次韻當時官長院中三絕句·其一
作者：廖剛
朝代：宋

柳嫩風摧綠，花嬌雨妬香。
欲憑羲馭緩，莫遣負韶光。
次韻當時官長院中三絕句·其三
作者：廖剛
朝代：宋

畫舸便春漲，驕驄惜障泥。
歸歟何所愜，烟柳子陵溪。
次韻當時官長院中三絕句·其二
作者：廖剛
朝代：宋

檐鵲矜巢噪，桑鳩喚婦鳴。
客愁饒餖飣，牆外賣花聲。
次韻盧駿給事試茶
作者：廖剛
朝代：宋

春容未動柳梢頭，寵賜初驚遠自鷗。
蟹眼翻雲連色起，兔毫扶雪带香浮。
出塵香味端誰品，無滓肝腸可耐搜。
青瑣夜長應不寐，珊瑚重見萬金鈎。
次韻知府中奉登鬰孤詩
作者：廖剛
朝代：宋

隼旆飛揚百仞臺，滿城佳氣靜氛埃。
烟雲渺渺江流去，花木欣欣春思回。
妙舞人傳天上曲，暗香風度嶺頭梅。
金蓮影散蓬壼夜，餘興應留繼日來。
次韻答張德夫二首·其一
作者：廖剛
朝代：宋

十年歸夢繞庭闈，薄分都緣觸事遲。
玩水看山寧所樂，此心猶賴有君知。
次韻答張德夫二首·其二
作者：廖剛
朝代：宋

敢爲驕騘惜障泥，煩將接淅問遲遲。
直須日夜馳三百，慙媿吾人過月知。
次韻蕭昭甫同遊江東四絕句·塵外亭
作者：廖剛
朝代：宋

高出雲端謝世喧，碧天秋靜鏡無痕。
塵緣不向塵中見，聊與遊人洗眼根。
次韻蕭昭甫同遊江東四絕句·天竺寺
作者：廖剛
朝代：宋

野塘風細度香蓮，碧澗雲深響玉泉。
從此西湖不須到，淡煙寒月一家天。
次韻蕭昭甫同遊江東四絕句·寶雲寺
作者：廖剛
朝代：宋

山下煙光碧玉溪，竹間禪寂白雲扉。
高僧久住清涼國，應笑風塵滿客衣。
次韻蕭昭甫同遊江東四絕句·馬祖巖
作者：廖剛
朝代：宋

龍遊龍歸已絕塵，空餘頑石隱歸雲。
當時一昔猶嫌久，豈謂虛名萬古存。
次韻鄭覺先冬夜圍爐示同舍
作者：廖剛
朝代：宋

碧瓦初寒夜，紅爐擁邃亭。
嘯吟元俗調，商榷見全經。
共擬蛾成螠，誰憐草化螢。
疚心男子事，燈底看青萍。
次韻酬崔尚德檢討見寄
作者：廖剛
朝代：宋

規營端欲老漁樵，尚着青衫底百僚。
長占廣文眠雪夜，分無金谷度花朝。
多慙軟語憐根鈍，縱與香名奈實聊。
四海如公今有幾，交情不逐歲寒凋。
次韻酬游師道見寄
作者：廖剛
朝代：宋

洗耳初嫌賸一瓢，歸翰今媿遠從遼。
駒馳巳是無聞者，鴈集何禆有道朝。
拭目故人三紀别，回頭新貴九天遥。
勸君幸遂田園樂，莫遣心旌取次揺。
次韻酬王元衷相過夜話次日見寄
作者：廖剛
朝代：宋

短檠移爝光，敗席掃蠆蜇。
軒昂僅容膝，良媿生事拙。
妙語契深心，澄渾皎寒月。
何當日相尋，尚陋温伯雪。
次韻酬王元衷郎中兼簡夷仲學士
作者：廖剛
朝代：宋

萬里端塵鞅，栖息寧重論。
相逢一笑樂，妙語如春温。
謂我鬢顔好，包巾已霜根。
問我田舍何，抱甕猶欠園。
跳丸轉光景，歲月逝水奔。
豈無究竟法，汗漫要窮源。
柴桑公闕里，此意今故存。
誰云王謝家，流風但清言。
並遊芸閤英，詞辨江濤翻。
久不一見之，清思濯襟煩。
青冥雙鳯舉，媿欲欺山樊。
勉哉適其時，雲盡天無痕。
次韻酬純通判
作者：廖剛
朝代：宋

靈椿長幸蔭衡門，階草何妨晚見春。
駿種也知慙冀北，病懷聊爲釋漳濱。
名家正恐非蘭玉，瑞世寧當是鳯麟。
誰道添丁無足慶，競傳佳句一番新。
次韻酬羅嚴秀才見贈
作者：廖剛
朝代：宋

漫士誰當識姓名，朅來微宦稱單平。
卑栖已分軒無過，高誼良慙蓋始傾。
負米未容辭五斗，屠羊安得羡三旌。
夫君信欲光蓬陋，浪擲新詩一羽輕。
次韻陳無傷春日書事
作者：廖剛
朝代：宋

百草千花巧趁春，愛春何獨水邊人。
青門紫陌酒旗颺，麗日和風天氣新。
白玉少年長带珮，紅蕖遊女小腰身。
自憐慣作金明客，坐對閑窗滿席塵。
次韻陳知點瑞木一首
作者：廖剛
朝代：宋

薪斧寧參造化權，發祥瑞若剖符然。
天心默與人心契，字色渾如墨色鮮。
事類洛書今更顯，義稽商頌古難全。
願歸麟閣光青史，千載聲歌播舜絃。
滿路花·促拍滿路花
作者：廖剛
朝代：宋

雨霽煙波闊，雁度隴雲愁。西風庭院不勝秋。桂華光滿，偏照最高樓。東山攜妓約，故人千里，夜來為艤仙舟。明眸皓齒，歌舞總名流。惱人情態物中憂。陽春一曲，誰把萬金酬。便好拚沈醉，此夕姮娥，共須著意攀留。
燕待宮使郭舍人致語
作者：廖剛
朝代：宋

琳宮仙客紫微郎，大筆由來遠擅塲。
三接恩光傾弁冕，五花文綵照縑緗。
蛟龍豈久逃雷雨，璉璧終須屬廟堂。
莫惜當懽同盡醉，主人龔召客常楊。
燕待新知越州王中大致語
作者：廖剛
朝代：宋

畫船搥鼓疊烟波，夾道爭看刺史過。
定有去思留剡水，巳傳來暮到嘉禾。
籓垣暫屈元侯鎮，鼎鼐終還妙手和。
高會莫辭今夕醉，兒童竹馬擁郊坡。
燕待知泉州鄭司業致語
作者：廖剛
朝代：宋

虎符分寄輟名卿，錦纜牙檣繡水濱。
晝秀豈将誇故里，綵衣端爲奉高親。
開懷此日樽中醉，結綬他年席上珍。
畫鼓不須催去棹，清歡難會玉堂人。
燕待知滁州郭舍人致語口號
作者：廖剛
朝代：宋

汾陽幾世令公孫，曾掌綸言代帝尊。
扈畢未從朝紫極，郡符聊復駕朱轓。
須知榮貴南柯夢，且盡勤渠北海樽。
更願滁人休借寇，欲看勳德被元元。
燕待走馬太傅致語
作者：廖剛
朝代：宋

使節星馳宿衛賢，九重遥指覲天顔。
三春日暖桃花浪，萬里人歸明月船。
金谷高歡難會遇，玉京還馭恐留連。
明朝綵旆烟波渺，莫惜通宵醉管絃。
燕待趙走馬致語口號
作者：廖剛
朝代：宋

使者星車自九天，一聲天語萬人傳。
恩光曉月明旌旆，和氣薫風入管絃。
北海樽罍須酩酊，東山歌舞亦嬋娟。
按行況覺都無事，倒載何妨作飲仙。
燕走馬太傅大排致語口號
作者：廖剛
朝代：宋

星車還自九天來，應是明時重選才。
澤與堯言下宣室，人隨漢史上春臺。
恩光曉日千家動，和氣晴雲萬里開。
高會莫辭同盡醉，風流北海富樽罍。
燕陳觀察致語口號
作者：廖剛
朝代：宋

皇華使者萬人英，誰似青雲穩致身。
和氣一城迎綵旆，高牙千騎擁朱輪。
買臣被命聊辭漢，季子應朝却入秦。
歸侍玉皇難再見，當懽莫惜舉杯頻。
王守生辰七月十四日
作者：廖剛
朝代：宋

月華渾似十分圓，玉露金風處暑天。
虎節端光凌碧漢，龍臺佳氣滿晴川。
揚鞭省闥聲名籍，擁旆侯籓福祿駢。
會看黑頭丹衮貴，伊周勳業老彭年。
琅玕縱横顛木猶在意不能釋再用壁間舊韻
作者：廖剛
朝代：宋

風肓木蠧墮瑤林，狼籍千竿翠碧陰。
憑仗鄰翁好收拾，盡教裁作鳳皇吟。
用當時韻題釣臺呈諸友
作者：廖剛
朝代：宋

釣臺兀層巔，釣鈎應不曲。
豈曰真釣魚，愛此千頃淥。
戰爭如奕棋，光武偶贏局。
先生靜觀之，未肯带一束。
紛紛揔兒戲，齪齪付鄙俗。
萬乘等故人，醉臥加以足。
誰能棄天真，俯仰矜執玉。
亘古纔一人，卓哉理深燭。
發儀真投宿山寺壁間見向伯恭留題因和其韻
作者：廖剛
朝代：宋

百年功利要深思，力屈才殫悔恐遲。
萬斛行船今足矣，千尋鑿石古無之。
謀疑箕子陳洪範，放□周公豈我欺。
安得使軺虚採納，免将無益害三時。
真州次韻酬丁夢符見贈
作者：廖剛
朝代：宋

平生不許說功名，可但人嫌薄命人。
松柏有心私自信，芝蘭無臭自相親。
只今我亦乘軒鶴，何事公猶入幕賓。
會看飛英霄漢上，方知滿腹是精神。
知點寄示入荆州學四絕句次其韻·其一
作者：廖剛
朝代：宋

吾屬生涯事事遲，規營端與世間違。
等閑庠序消寒暑，准擬三年看一飛。
知點寄示入荆州學四絕句次其韻·其三
作者：廖剛
朝代：宋

寒離北闕三冬雪，暖破南州二月風。
欲訪故人增感慨，霜蹄猶立馬羣中。
知點寄示入荆州學四絕句次其韻·其二
作者：廖剛
朝代：宋

泮宮風化自巖廊，青珮雛鶯學語忙。
慚愧薄遊聊有偈，不全無力贊垂裳。
知點寄示入荆州學四絕句次其韻·其四
作者：廖剛
朝代：宋

月照星河織女機，春風花草弄晴暉。
楚宮臺榭堪尋訪，□見容齋數日歸。
秋日牡丹
作者：廖剛
朝代：宋

金風淅瀝葉飛黄，獨倚殊姿逞豓陽。
誰道化工無鑒别，故應奇特屬花王。
與姚令生日題寶雲寺
作者：廖剛
朝代：宋

年登五九百無成，誰與焚香祝壽齡。
濁酒一盃蕭寺裏，清風猶喜對華亭。
舟次嚴子陵釣臺當時出舟中所作一篇依韻和之
作者：廖剛
朝代：宋

彌月鏁蕭寺，百念損心曲。
開門春山青，舟備春漲綠。
回首戲事空，白黑掃枰局。
却憐剔銀燈，手纖腰素束。
勸我金屈巵，陽春詞非俗。
歸心千里馳，客飲一笑足。
况我富朋簪，連檣泛寒玉。
夜泊子陵灘，清輝耿相燭。
虔州送知府石舜弼吏部二首·其一
作者：廖剛
朝代：宋

風流萬石有孫傳，偉望孤標拔俊躔。
鳯闕翺翔綿二紀，虎城留滯肯三年。
龔黄術業今誰比，皋呂章程舊獨賢。
政恐君王念耆碩，未教長作洞中仙。
虔州送知府石舜弼吏部二首·其二
作者：廖剛
朝代：宋

朅來臨撫未朞年，五袴讙謡已藹然。
公道直堪平贑石，清風那用挹廉泉。
飛帆便恐迷三島，緩轡聊須選一錢。
最有後車湖上客，夢隨旌旆作神仙。
衢州試院次韻盛當時官長寵示二絕句·其一
作者：廖剛
朝代：宋

洗眼貪看幼婦詞，玉人空遣暗相思。
憑誰爲報歸期近，趁得桃花爛熳時。
衢州試院次韻盛當時官長寵示二絕句·其二
作者：廖剛
朝代：宋

揮麈論天幸此同，酒盃共笑夜爐紅。
共須速了公家事，相逐西湖泛暖風。
賀王通判生辰
作者：廖剛
朝代：宋

銀河光動昴星躔，妙歲聲華已赫然。
青璅雄文天外鳳，白虹豪氣飲中仙。
難攀驥足騰千里，曾許驪珠探九淵。
會看黑頭丹衮貴，伊周勳業老彭年。
賀知府毛檢討生辰
作者：廖剛
朝代：宋

祥光曾射斗牛墟，想見當年吉慶符。
天遣麒麟來玉户，史占昴宿下雲衢。
揚鞭禁省聲華籍，擁旆侯籓治狀殊。
妙世文章燕大手，致君才業魯真儒。
英姿冠玉使揮麈，雅座生風謝舞雩。
寒士幾人懷衍律，窮民比屋頌廉襦。
寶燻共獻詩千首，煩暑潛消酒百壺。
珍重公歸廟堂後，老人長照帝王都。
賀魏議生日
作者：廖剛
朝代：宋

閩山家處鎖烟霞，喜氣潛隨律報葭。
陸井效祥清骨相，梅丹呈瑞富才華。
牛刀異績聊千室，棣蕚英聲又一家。
行看摩雲上霄漢，定知仙種壽仍遐。
贈圓照
作者：廖剛
朝代：宋

試說栖真是若何，鐡牛安卧到新羅。
箇中消息憑誰會，古廟緣牆長薜蘿。
赴工部日題信州玉南寺壁和韻
作者：廖剛
朝代：宋

病憤無憑寫，翻然試一來。
誰知丘壑性，疇昔斗牛回。
送别城西有感簡元顯
作者：廖剛
朝代：宋

前年出城西，祖餞長者轍。
綠髩豪偉郎，還鑣共炎熱。
蜀道非天涯，暫離非永訣。
况乃赴官期，留者思奮決。
人情殊易堪，信未惡時節。
今晨西城出，景物舊森列。
金蓮認高樓，感嘆成哽咽。
不見昔年人，還爲昔年别。
此别異昔年，骨月心欲折。
此行異昔年，衰蹇方折閲。
聊爲稻粱謀，途窘計所拙。
人生足憂患，樂事多歇滅。
連年瓊芘卷，荒寂人迹絕。
况我薄命人，悲辛復何說。
送崔浩然主簿
作者：廖剛
朝代：宋

平生才業笑時髦，唾手功名晚未遭。
吏隱若爲酬寶劍，仙遊端欲探蟠桃。
八龍不斷聲華籍，三戟應留氣象豪。
盡道此行歸藻鑑，會看雲翮背天高。
送張曼伯少府歸長垣
作者：廖剛
朝代：宋

薄宦虚名豈所誇，千金歸去舊生涯。
百齡慈氏顔猶渥，三任仙郎髩未華。
鴈信巳傳芳字錦，鵲聲應傍小窗紗。
後園春色濃如酒，明日輸君即到家。
送敏叔祠部赴廬州
作者：廖剛
朝代：宋

平生才業笑時髦，唾手功名晚未遭。
白髪早憐西日遠，紅旗還值北風高。
定知國士逢青眼，會遣鄉儇賣寶刀。
獨有失依門下客，夢隨仙舸泛江濤。
送毛擇民
作者：廖剛
朝代：宋

霧纏曉色風冷冷，滄波漾縠旌旗明。
畫舩疊皷不可挽，一城攘攘心爲傾。
城中老人爲余語，我公道來能幾許。
朝家借不恤吾人，以我公歸欲焉處。
惟公立德清而通，惟公御下嚴而容。
文章光彩瑩萬古，二十八宿羅心胸。
高標不受俗塵涴，唾手功名猶坎軻。
恩深謾結千里愁，見晚端聞九重賀。
官僚有士轅下駒，感激剪拂銘肌膚。
瑤池一夕看奔逸，惆悵未易追亨途。
雲龍風虎倐際會，回首可須論治最。
要將椽筆壓西清，不負聲名燕許大。
送黄秀實著作赴單父任
作者：廖剛
朝代：宋

憶昔負笈遊虞庠，三千縫掖紛袍霜。
英姿鋭氣磨干將，凌雲薄漢爭翺翔。
君時捧書自閩鄉，賈生十八驚洛陽。
南宫我適同廣場，邂逅愚智俱忘羊。
低回十載燈燭光，纖鱗壁水追洋洋。
憐君兄弟雙鳯皇，鄧林秀出凡楩樟。
才名籍籍日以香，誰者不識江夏黄。
登籍還許聯龍章，米糠初未精簸揚。
須臾綠驥馳康莊，瑤池下澤殊行藏。
西清椽筆金玉相，揚鞭緩珮鵷鷺行。
丘明遷固與頡頏，汗流曄壽走且僵。
文奎忽度南斗傍，江湖洗耳聽鳴榔。
相逢一笑百念亡，玉自輝潔蘭仍芳。
元經寂寞誰問楊，逃空我幸論肺腸。
蛟龍蟠蜇豈可常，賜環長恐成參商。
春風三月鶯燕忙，橋飛柳絮隨風狂。
修補冉冉將征艎，别離安得情無傷。
如君知音滿廟堂，塵沙肯使埋珪璋。
鵬程九萬詎易量，從今拭目看騰驤。
我慚百事無一長，獨有疏懶勝嵇康。
功名老大空激昂，那能俯仰巡門牆。
艱難辛苦亦備嘗，濯纓早晚尋滄浪。
與君後會何渺茫，江魚塞鴈無相忘。
逆旅憩店茆軒
作者：廖剛
朝代：宋

茅軒有何好，小駐客心寛。
始覺安居樂，無如行路難。
道源朝奉重陽後以詩招賞菊走筆答之
作者：廖剛
朝代：宋

欲摘金英露濕衣，暗香還逐曉風微。
仙翁可解追時節，心想何妨舉世非。
鄭彦敏以詩惠小女作紅黄雪牡丹次韻答之
作者：廖剛
朝代：宋

玉色誰將巧染丹，粧成嬌脆學應難。
謝家兒女空才思，不似枝頭許細看。
重九書懷
作者：廖剛
朝代：宋

幾年重几曾爲客，今日黄花特地愁。
北闕歡娛雲杳藹，南州消息鴈沉浮。
驚人節物應無奈，浪迹生平可但休。
倚劍長吟樓閣暮，淡烟寒月不勝秋。
阮郎歸
作者：廖剛
朝代：宋

月橋風檻水邊居。畫樓三鼓初。草堂收拾讀閒書。起看清夜徂。閒想像，盡躊躇。玉牌金字鋪。夢昏縱有也成虛。那堪和夢無。
題丁樂道分翠軒
作者：廖剛
朝代：宋

十畝清陰隔短牆，幽香端許借餘光。
脩篁戛玉亂垂影，佳木屯雲巧著行。
隱几助成春草夢，卷簾饒占比窗涼。
誰知靖節心源冷，獨眄庭柯興味長。
題南墩鋪
作者：廖剛
朝代：宋

見說龍巖路，猿啼今始聞。
深林埋宿露，高嶺出層雲。
天去頭三尺，崖垂足二分。
只愁雙目眩，敢恃一杯醺。
捫歷增泥滑，瘏痡日向曛。
長安九軌道，誰識此艱勤。
題崎灘鋪竹
作者：廖剛
朝代：宋

矗矗萬琅玕，風枝带露寒。
何當傍金闕，天子御樓看。
題張延之覺寺亭
作者：廖剛
朝代：宋

迷途非遠復，靖節子其徒。
止水明心法，行年見道樞。
儼如還舊國，端是得遺珠。
燕處今何事，春風詠舞雩。
題新嶺鋪
作者：廖剛
朝代：宋

嶺高無所見，泉冽不堪嘗。
獨有埋雲樹，六月行人涼。
題朱池驛
作者：廖剛
朝代：宋

道行妻子爾胡顔，閭巷封侯亦不難。
直使榮華傾後世，朱池終媿近嚴灘。
題楊子光雙溪閣
作者：廖剛
朝代：宋

倚天華棟俯長洲，渺渺雙溪一檻秋。
匹馬問津迷去客，亂帆分港競歸舟。
花飄兩洞紅交浪，影落三山翠合流。
清夜鳴榔何處曲，冷光平泛玉簾鈎。
題歸安寺
作者：廖剛
朝代：宋

馬足車輪戀日闈，幾人高遯蹈家肥。
少陵秪爲趨朝懶，萬里雲山取次歸。
題沈宗師雙鳬軒
作者：廖剛
朝代：宋

高懷暫寄小軒亭，池浴雙鳬便借名。
島上飛時真得意，網中朝處肯留情。
靜同鷗鷺窺秋凈，閑伴龜魚戲晚晴。
他日和鳴烟浪闊，主人端亦在蓬瀛。
題白馬寺西軒
作者：廖剛
朝代：宋

幽窗殘夢午聲鷄，犬吠人家草舍微。
惆悵十年無限事，又聽啼鳥送春歸。
題知漳州李伯安判院父祠堂陸惇禮韻堂在福唐城中所居之背山巔
作者：廖剛
朝代：宋

澄江一昔鯨翻玉，春水年年空自綠。
長思豈但襦袴□，社祭千家繞山足。
華堂香火煖生春，月檻風櫺清楚魂。
遺蹤孝慕幾時盡，時見孤飛當日雲。
題耕園鋪
作者：廖剛
朝代：宋

下馬看詩句，回頭見佛桑。
可憐空姓字，留與木根長。
題胡器之鐔溪閣
作者：廖剛
朝代：宋

龍津劍窟古南州，閣勢横空占上流。
山色鎮留春色在，水光長带寶光浮。
風檐綠篠寒珠箔，雨岸紅蕖隱釣舟。
祗恐楓宸促歸覲，未容瀟灑老滄洲。
題臨漳臺·其一
作者：廖剛
朝代：宋

銀河一派接天來，碧玉千峰照眼開。
我欲乘槎訪仙去，却疑身巳在蓬萊。
題臨漳臺·其二
作者：廖剛
朝代：宋

畫棟岧嶤倚翠微，玉簫聲斷紫煙飛。
憑闌萬里秋光老，誰會長吟久未歸。
題蔡州柳莊鋪
作者：廖剛
朝代：宋

雲垂曠野路漫漫，策策秋聲作莫寒。
已分故園天様遠，不知何處是長安。
題諸宫·其一
作者：廖剛
朝代：宋

燕子無情語亦稀，春風池沼自漣漪。
當年勝事歸何許，苔沒龜趺有舊碑。
題諸宫·其三
作者：廖剛
朝代：宋

蔓草春深綠更齊，玉鞭何處選芳菲。
舊時錦綉叢中蜨，却傍疏籬野菜飛。
題諸宫·其二
作者：廖剛
朝代：宋

畫橋紅去卷蛾眉，臺榭遺蹤草樹迷。
猶有天然無限意，一池春水浴鳬鷖。
題賢女鋪
作者：廖剛
朝代：宋

世上男兒半可羞，貞姿誰欲遣隨流。
百年負愧生何益，一諾難酬死即休。
明月碧溪長共潔，孤雲落日自含愁。
懸知萬古悲行客，不待亭皋木葉秋。
題鄢陵縣驛
作者：廖剛
朝代：宋

區區望京國，京國何爲哉。
林泉佳處不肯住，塵埃窟裏甘重來。
此生何日遂所樂，擾擾隨俗真堪哀。
題雙泉堂
作者：廖剛
朝代：宋

疊翠倚崢嶸，森然衆木榮。
兩條寒玉迸，一檻暑風清。
幽意憑分瀉，微瀾更合成。
誰知闤闠裏，扃戶小蓬瀛。
題龍歸院一絕借壁間韻
作者：廖剛
朝代：宋

門外青山玉作圍，溝塍連絡稻田肥。
多慙薄宦辜猿鶴，一換星霜始一歸。
驀山溪
作者：廖剛
朝代：宋

論長校短，總是非閒譽。光景百年中，似難留、長江東去。隨緣遊戲，觸□寄高情，西樓月，北窗風，鸖鵒尊前舞。故人襟韻，千里心相許。飛騎趁花時，正名園、揉風洗雨。玻璃瀲灩，聊共醉紅裙，陽春曲，碧雲詞，慷慨懷千古。
高麗使副特排致語口號
作者：廖剛
朝代：宋

方壺貟嶠海中仙，吳越溪山照畫船。
玉帛名王朝帝德，節旄膚使駐賓筵。
恩承雨露來天上，武接鵷鸞指日邊。
共燕需雲歌盛事，願同文軌萬斯年。
黄思賢母氏挽詞·其一
作者：廖剛
朝代：宋

哀響震重闈，傷心薤露晞。
玉顔遺寶鏡，仙馭想霞衣。
恨滿風中樹，恩深草上暉。
空傅御史孝，泣血故鄉歸。
黄思賢母氏挽詞·其二
作者：廖剛
朝代：宋

壽考推賢德，安榮享慶門。
鵷鴻行令子，蘭玉秀諸孫。
谷暗風悲棘，庭空露泣萱。
從今五色錦，不復照温顔。
句
作者：廖君玉
朝代：宋

清人耳目中流水，壮客精神两岸山。
句
作者：廖君玉
朝代：宋

清人耳目中流水，壯客精神兩岸山。
留題碧落洞
作者：廖君玉
朝代：宋

一洞清虛鎖茂林，我來尋訪嘆何深。
遊人刻石有興廢，流水穿巖無古今。
嶺上煙雲長带雨，路旁松桂日成陰。
到難未得言歸去，且對金罇滿滿斟。
留题碧落洞
作者：廖君玉
朝代：宋

一洞清虚锁茂林，我来寻访叹何深。游人刻石有兴废，流水穿岩无古今。岭上烟云长带雨，路旁松桂日成阴。到难未得言归去，且对金樽满满斟。
留题碧落洞
作者：廖君玉
朝代：宋

一洞清虚锁茂林，我来寻访嘆何深。
游人刻石有兴废，流水穿岩无古今。
岭上烟云长带雨，路旁松桂日成阴。
到难未得言归去，且对金罇满满斟。
广惠仓
作者：廖唐英
朝代：宋
体裁：古风

屡丰多黍稌，先备富仓箱。岂但三年蓄，优为万室藏。君恩何以报，努力事耕桑。
廣惠倉
作者：廖唐英
朝代：宋

屢豐多黍稌，先備富倉箱。
豈但三年蓄，優爲萬室藏。
君恩何以報，努力事耕桑。
句
作者：廖平
朝代：宋

岂是齐安无一事，自缘太守有余才。
句
作者：廖平
朝代：宋

岂是齐安无一事，自缘太守有馀才。
句
作者：廖平
朝代：宋

豈是齊安無一事，自緣太守有餘才。
殿院曾渊子宅酒酣放歌
作者：廖应淮
朝代：宋

禽声兮啾啾，草色兮幽幽。风？？兮火怒，泉殷殷兮血流。屋将焚兮燕呢喃以未已，鼎沸兮虱婆娑其不休。归去来兮，不归兮焉求。
殿院曾渊子宅酒酣放歌
作者：廖应淮
朝代：宋
体裁：古风

禽声兮啾啾，草色兮幽幽。风��兮火怒，泉殷殷兮血流。屋将焚兮燕呢喃以未已，鼎沸兮虱婆娑其不休。归去来兮，不归兮焉求。
殿院曾渊子宅酒酣放歌
作者：廖应淮
朝代：宋

禽声兮啾啾，草色兮幽幽。
风𤍿𤍿兮火怒，泉殷殷兮血流。
屋将焚兮燕呢喃以未已，鼎沸兮虱婆娑其不休。
归去来兮，不归兮焉求。
浯溪
作者：廖应瑞
朝代：宋

苍崖古刹夹清泉，中有元郎几百年。策杖摩挲看不足，壮怀惆怅大江边。
浯溪
作者：廖应瑞
朝代：宋

苍崖古剎夹清泉，中有元郎几百年。
策杖摩挲看不足，壮怀惆怅大江边。
南楼
作者：廖德明
朝代：宋
体裁：七言绝句

三里之城渺大荒，两江横截壮金汤。唐家设险基犹在，圣代增陴虑更长。
南樓
作者：廖德明
朝代：宋

三里之城渺大荒，兩江橫截壯金湯。
唐家設險基猶在，聖代增陴慮更長。
四穿楼
作者：廖德明
朝代：宋

四壁无遮碍，凭阑豁远胸。何须高百尺，亦可卧元龙。南北东西四望开，熙熙人似上春台。时平不用筹边策，閒看双江抱郭来。
四穿楼·其一
作者：廖德明
朝代：宋
体裁：五言绝句

四壁无遮碍，凭阑豁远胸。何须高百尺，亦可卧元龙。
四穿楼·其二
作者：廖德明
朝代：宋
体裁：七言绝句

南北东西四望开，熙熙人似上春台。时平不用筹边策，閒看双江抱郭来。
四穿樓·其一
作者：廖德明
朝代：宋

四壁無遮礙，憑闌豁遠胸。
何須高百尺，亦可卧元龍。
四穿樓·其二
作者：廖德明
朝代：宋

南北東西四望開，熙熙人似上春臺。
時平不用籌邊策，閒看雙江抱郭來。
鬰林郡城
作者：廖德明
朝代：宋
体裁：七言绝句

荒烟漠漠双江上，往事悠悠古戍孤。春到偏临青草渡，梦中犹记白鸥湖。
鬰林郡城
作者：廖德明
朝代：宋

荒煙漠漠雙江上，往事悠悠古戍孤。
春到偏臨青草渡，夢中猶記白鷗湖。
阳朔舟中
作者：廖必强
朝代：宋
体裁：七言律诗

秋入平林枫半烧，隔崖蛮语走前潮。石停小艇贪鱼钓，雨打孤村阁酒瓢。歌短听难禁蟋蟀，愁多写不尽芭蕉。白云青嶂迷天地，一派松声疑是箫。
殿院曾淵子宅酒酣放歌
作者：廖應淮
朝代：宋

禽聲兮啾啾，草色兮幽幽。
風𤍿𤍿兮火怒，泉殷殷兮血流。
屋將焚兮燕呢喃以未已，鼎沸兮虱婆娑其不休。
歸去來兮，不歸兮焉求。
浯溪
作者：廖應瑞
朝代：宋

蒼崖古剎夾清泉，中有元郎幾百年。
策杖摩挲看不足，壯懷惆悵大江邊。
句
作者：廖挺
朝代：宋

余波下作双溪水，只欠休文八咏楼。
句
作者：廖挺
朝代：宋

餘波下作雙溪水，只欠休文八詠樓。
句
作者：廖挺
朝代：宋

馀波下作双溪水，只欠休文八咏楼。
游金精次谢东野韵
作者：廖斯任
朝代：宋

跨鹤仙妹已九霄，尚余胜地景偏饶。
石盘洞口疑无路，水绕山根忽有桥。
楼殿云栖迷晓日，筠松风度响寒潮。
番君可笑成痴绝，妄拟阳台佩辇邀。
游金精次谢东野韵
作者：廖斯任
朝代：宋

跨鹤仙妹已九霄，尚馀胜地景偏饶。石盘洞口疑无路，水绕山根忽有桥。楼殿云栖迷晓日，筠松风度响寒潮。番君可笑成痴绝，妄拟阳台佩辇邀。
遊金精次謝東野韻
作者：廖斯任
朝代：宋

跨鶴仙妹已九霄，尚餘勝地景偏饒。
石盤洞口疑無路，水繞山根忽有橋。
樓殿雲栖迷曉日，筠松風度響寒潮。
番君可笑成癡絕，妄擬陽臺佩輦邀。
和吳可權長官
作者：廖正一
朝代：宋

士元應展驥，百里聊爾絆。
函繼三異聲，江述憑東觀。
和吴可权长官
作者：廖正一
朝代：宋
体裁：五言绝句

士元应展骥，百里聊尔绊。函继三异声，江述凭东观。
和李主簿彥和
作者：廖正一
朝代：宋

李侯持尺璧，十五城不換。
倦飛偶棲棘，孤鳴異巢鸛。
淮海一俊乂，博洽識理亂。
國論匪與聞，偷將經術斷。
君家文多豪，陵嶠賀白觀。
和李主簿彦和
作者：廖正一
朝代：宋
体裁：古风

李侯持尺璧，十五城不换。倦飞偶栖棘，孤鸣异巢鹳。淮海一俊乂，博洽识理乱。国论匪与闻，偷将经术断。君家文多豪，陵峤贺白观。
和补之梅花
作者：廖正一
朝代：宋

蕙兰芳草久睽离，偶泄春光此一枝。自许轻盈羞粉白，何人閒丽得邻窥。寒欺薄酒魂消夜，月入重帘梦破时。幸有暗香襟袖暖，江南归信不应迟。
和补之梅花
作者：廖正一
朝代：宋

蕙兰芳草久睽离，偶洩春光此一枝。
自许轻盈羞粉白，何人閒丽得邻窥。
寒欺薄酒魂消夜，月入重帘梦破时。
幸有暗香襟袖暖，江南归信不应迟。
和補之梅花
作者：廖正一
朝代：宋

蕙蘭芳草久睽離，偶洩春光此一枝。
自許輕盈羞粉白，何人閒麗得鄰窺。
寒欺薄酒魂消夜，月入重簾夢破時。
幸有暗香襟袖暖，江南歸信不應遲。
瑶池宴令·越江吟·飞花成阵
作者：廖正一
朝代：宋
体裁：词

飞花成阵。
春心困。
寸寸。
别肠多少愁闷。
无人问。
偷啼自搵。
残妆粉。
抱瑶琴、寻出新韵。
玉纤趁。
南风未解幽愠。
低云鬓。
眉峰敛晕。
娇和恨。
答张十八画
作者：廖正一
朝代：宋
体裁：七言绝句

玉人风味夙相亲，骨法多奇巫峡神。何幸丹青烦右相，坐令虚室四时春。
答張十八畫
作者：廖正一
朝代：宋

玉人風味夙相親，骨法多奇巫峽神。
何幸丹青煩右相，坐令虛室四時春。
題汝墳驛壁三首·其一
作者：廖正一
朝代：宋

阿憐二十頗有餘，秀眉豐頰冰瓊膚。
無端欲作商人婦，更枉方尋海畔夫。
題汝墳驛壁三首·其三
作者：廖正一
朝代：宋

淮源距襄陽，亭候逾十舍。
征鞍背繡幃，雲雨□四夜。
雙艷盡傾城，一姝偏擅價。
獨怒蕙心輕，誤許商人嫁。
題汝墳驛壁三首·其二
作者：廖正一
朝代：宋

阿梅笄歲得同歡，懊惱情深解夢蘭。
鶑語輕清花裏話，柳條柔嫩掌中看。
题汝坟驿壁三首
作者：廖正一
朝代：宋

阿怜二十颇有馀，秀眉丰颊冰琼肤。无端欲作商人妇，更枉方寻海畔夫。阿梅笄岁得同欢，懊恼情深解梦兰。莺语轻清花里话，柳条柔嫩掌中看。
题汝坟驿壁三首·其一
作者：廖正一
朝代：宋

阿怜二十颇有余，秀眉丰颊冰琼肤。
无端欲作商人妇，更枉方寻海畔夫。
题汝坟驿壁三首·其一
作者：廖正一
朝代：宋

阿怜二十颇有馀，秀眉丰颊冰琼肤。无端欲作商人妇，更枉方寻海畔夫。
题汝坟驿壁三首·其三
作者：廖正一
朝代：宋

淮源距襄阳，亭候逾十舍。征鞍背绣帏，云雨□四夜。双艳尽倾城，一姝偏擅价。独怒蕙心轻，误许商人嫁。
题汝坟驿壁三首·其三
作者：廖正一
朝代：宋

淮源距襄阳，亭候逾十舍。
征鞍背绣帏，云雨□四夜。
双艷尽倾城，一姝偏擅价。
独怒蕙心轻，误许商人嫁。
题汝坟驿壁三首·其二
作者：廖正一
朝代：宋

阿梅笄岁得同欢，懊恼情深解梦兰。莺语轻清花里话，柳条柔嫩掌中看。
题汝坟驿壁三首·其二
作者：廖正一
朝代：宋

阿梅笄岁得同欢，懊恼情深解梦兰。
鶑语轻清花裏话，柳条柔嫩掌中看。
句
作者：廖知彰
朝代：宋

天匠矜功价不赀，神机刳石漏新晖。
句
作者：廖知彰
朝代：宋

天匠矜功價不貲，神機刳石漏新暉。
园联
作者：廖药州
朝代：宋
体裁：联

桃花流水之曲；绿阴芳草之间。
门联
作者：廖药州
朝代：宋
体裁：联

喜有宽闲为小隐；粗将止足报明时。
个侬·恨个侬无赖
作者：廖莹中
朝代：宋

恨个侬无赖，卖娇眼、春心偷掷。苍苔花落，先印下一双春迹。花不知名，乔才闻气，似月下箜篌，蒋山倾国。半解罗襟，蕙薰微度，镇宿粉、栖香双蝶。语态眠情，感多情、轻怜细阅。体问望宋墙高，窥韩路隔。寻寻觅觅。又暮雨凝碧。花径横烟，红扉映月，尽一刻、千金堪值。卸袜熏笼，藏灯衣桁，任裹臂金斜，搔头玉滑。更恨檀郎，恶怜深惜。尽颤袅、周旋倾侧。软玉香钩，怪无端、凤珠微脱。多少怕晓听钟，琼钗暗擘。
个侬·恨个侬无赖
作者：廖莹中
朝代：宋

恨个侬无赖，卖娇眼、春心偷掷。
苍苔花落，先印下一双春迹。
花不知名，香才闻气，似月下箜篌，蒋山倾国。
半解罗襟，蕙熏微度，镇宿粉、栖香双蝶。
语态眠情，感多情、轻怜细阅。
休问望宋墙高，窥韩路隔。
寻寻觅觅。
又暮雨凝碧。
花径横烟，红扉映月，尽一刻、千金堪值。
卸袜熏笼，藏灯衣桁，任裹臂金斜，搔头玉滑。
更恨檀郎，恶怜深惜。
尽颤袅、周旋倾侧。
软玉香钩，怪无端、凤珠微脱。
多少怕晓听钟，琼钗暗擘。
六丑
作者：廖莹中
朝代：宋
体裁：词

恨个侬无赖，卖娇眼、春心偷掷。苍苔花落，先印下一双春迹。花不知名，香才闻气，似月下箜篌，蒋山倾国。半解罗襟，蕙薰微度，镇宿粉、栖香双蝶。语态眠情，感多情、轻怜细阅。休问望宋墙高，窥韩路隔。寻寻觅觅。又暮雨凝碧。花径横烟，红扉映月，尽一刻、千金堪值。卸袜熏笼，藏灯衣桁，任裹臂金斜，搔头玉滑。更恨檀郎，恶怜深惜。尽颤袅、周旋倾侧。软玉香钩，怪无端、凤珠微脱。多少怕晓听钟，琼钗暗擘。
六丑
作者：廖莹中
朝代：宋
体裁：词

恨个侬无赖，卖娇眼、春心偷掷。苍苔花落，先印下一双春迹。花不知名，香才闻气，似月下箜篌，蒋山倾国。半解罗襟，蕙薰微度，镇宿粉、栖香双蝶。语态眠情，感多情、轻怜细阅。休问望宋墙高，窥韩路隔。寻寻觅觅。又暮雨凝碧。花径横烟，红扉映月，尽一刻、千金堪值。卸袜薰笼，藏灯衣桁，任裹臂金斜，搔头玉滑。更恨檀郎，恶怜深惜。尽颤袅、周旋倾侧。软玉香钩，怪无端、凤珠微脱。多少怕听晓钟，琼钗暗擘。
木兰花慢
作者：廖莹中
朝代：宋
体裁：词

请诸君著眼，来看我、福华编。
记江上秋风，鲸漦涨雪，雁徼迷烟。
一时几多人物，只我公、只手护山川。
争睹阶符瑞象，又扶红日中天。
因怀下走奉櫜鞬。
磨盾夜无眠。
知重开宇宙，活人万万，合寿千千。
凫鷖太平世也，要东还、赴上是何年。
消得清时钟鼓，不妨平地神仙。
木兰花慢·寿贾师宪
作者：廖莹中
朝代：宋

请诸君著眼，来看我、福华编。记江上秋风，鲸漦涨雪，雁徼迷烟。一时几多人物，只我公、只手护山川。争睹阶符瑞象，又扶红日中天。因怀下走奉櫜鞬。磨盾夜无眠。知重开宇宙，活人万万，合寿千千。凫鹥太平世也，要东还、赴上是何年。消得清时钟鼓，不妨平地神仙。
木兰花慢·请诸君着眼
作者：廖莹中
朝代：宋

请诸君着眼，来看我、福华编。
记江上秋风，鲸漦涨雪，雁徼迷烟。
一时几多人物，只我公、只手护山川。
争睹阶符瑞象，又扶红日中天。
因怀下走奉櫜鞬。
磨盾夜无眠。
知重开宇宙，活人万万，合寿千千。
凫鹥太平世也，要东还、赴上是何年。
消得清时钟鼓，不妨平地神仙。
木兰花慢（寿贾师宪）
作者：廖莹中
朝代：宋

请诸君著眼，来看我、福华编。记江上秋风，鲸嫠涨雪，雁徼迷烟。一时多人物，只我公、只手护山川。争睹阶符瑞象，又扶红日中天。因怀下走奉橐鞬。磨盾夜无眠。知重开宇宙，活人万万，合寿千千。凫鹥太平世也，要东还、赴上是何年。消得清时钟鼓，不妨平地神仙。
湖边宅联
作者：廖莹中
朝代：宋
体裁：联

直将云影天光里；便作柳边花下看。
句
作者：廖蒙
朝代：宋

叠嶂秋光浅，寒松古韵清。
句
作者：廖蒙
朝代：宋

疊嶂秋光淺，寒松古韵清。
句
作者：廖蒙
朝代：宋

迭嶂秋光浅，寒松古韵清。
五泄山寺
作者：廖虞弼
朝代：宋

招提深锁绿苔幽，故遣高人向此留。万叠云山从地涌，双源瀑布自天流。风翻象宇松声碎，雨过禅房竹翠浮。试问苾刍会厌客，乘閒还许再来否。
五洩山寺
作者：廖虞弼
朝代：宋

招提深鎖綠苔幽，故遣高人向此留。
萬疊雲山從地湧，雙源瀑布自天流。
風翻象宇松聲碎，雨過禪房竹翠浮。
試問苾芻會厭客，乘閒還許再來否。
五洩山寺
作者：廖虞弼
朝代：宋

招提深锁绿苔幽，故遣高人向此留。
万迭云山从地涌，双源瀑布自天流。
风翻象宇松声碎，雨过禅房竹翠浮。
试问苾刍会厌客，乘閒还许再来否。
句
作者：廖衡
朝代：宋

泪多陈后愁离殿，浴出杨妃困倚阑。
句
作者：廖衡
朝代：宋

淚多陳后愁離殿，浴出楊妃困倚闌。
虎跑泉
作者：廖顒
朝代：宋

真馭遺蹤古，寒泉瀉石清。
養源人莫測，流潤濟蒼生。
遊七星巖
作者：廖顒
朝代：宋

斗峰遥憶舊松臺，爲勸農耕特地來。
短李高名光翠壁，僞劉陳迹沒蒼苔。
洞天日永風埃浄，巖壑雲收霽色開。
好景最宜供宴賞，操觚欲賦愧非才。
游七星岩
作者：廖颙
朝代：宋

斗峰遥忆旧松台，为劝农耕特地来。短李高名光翠壁，伪刘陈迹没苍苔。洞天日永风埃净，岩壑云收霁色开。好景最宜供宴赏，操觚欲赋愧非才。
游七星岩
作者：廖颙
朝代：宋

斗峰遥忆旧松台，为劝农耕特地来。
短李高名光翠壁，僞刘陈迹没苍苔。
洞天日永风埃浄，岩壑云收霁色开。
好景最宜供宴赏，操觚欲赋愧非才。
虎跑泉
作者：廖颙
朝代：宋
体裁：五言绝句

真驭遗踪古，寒泉泻石清。养源人莫测，流润济苍生。
永州有感
作者：廖齊
朝代：宋

下馬連聲叩竹門，主人何事感遺恩。
回頭泣向兒童道，重見甘棠舊子孫。
永州有感
作者：廖齐
朝代：宋

下马连声叩竹门，主人何事感遗恩。
回头泣向儿童道，重见甘棠旧子孙。
題東流菊江亭
作者：廖𠵨
朝代：宋

陶公非是愛黄花，花與陶公本一家。
懶向春風競顔色，自甘秋露綴英華。
寧知發早還先萎，到底開遲反耐賒。
物理細推元不異，銜盃何惜月西斜。
题东流菊江亭
作者：廖𠵨
朝代：宋
体裁：七言律诗

陶公非是爱黄花，花与陶公本一家。懒向春风竞颜色，自甘秋露缀英华。宁知发早还先萎，到底开迟反耐赊。物理细推元不异，衔杯何惜月西斜。
問物初和尚
作者：廣利寺僧
朝代：宋

一封詔出禁庭中，催起慈峰住鄮峰。
今日開堂宣妙法，祥雲瑞氣罩虛空。
句
作者：廣州部人
朝代：宋

三年清似鏡。
上堂偈
作者：廣禪師
朝代：宋

月頭東畔出，月向西邊沒。
來去急如梭，催人成白骨。
山僧有一法，堪爲保命術。
生死不相干，打破精魂窟。
題壁
作者：廬陵田父
朝代：宋

雲兮雲兮，變化有神靈兮。
捲起地下黄，飛去天上青兮。
仙人乘雲天尺五，借我清陰覆赤土。
雲間逍遥人間苦，年年苦時望君雨。
句
作者：廷云
朝代：宋

蛙鸟莫夜官何为，蝶慈芳菲梦不知。
句
作者：廷云
朝代：宋

蛙鸣莫夜官何为，蝶恋芳菲梦不知。
春日田园杂兴
作者：廷云
朝代：宋

蛙鸣暮夜官何为，蝶恋芳菲梦不知。
句
作者：廷雲
朝代：宋

蛙鳴莫夜官何爲，蝶戀芳菲夢不知。
譏劉豫
作者：建炎民謠
朝代：宋

濃磨一錠兩錠墨，畫出千年萬年樹。
誤得百鳥盡飛來，踏枝不著空飛去。
讥刘豫
作者：建炎民谣
朝代：宋

浓磨一锭两锭墨，画出千年万年树。
误得百鸟尽飞来，踏枝不着空飞去。
讥刘豫
作者：建炎民谣
朝代：宋

浓磨一锭两锭墨，画出千年万年树。误得百鸟尽飞来，踏枝不著空飞去。
逍遥楼
作者：建都思
朝代：宋
体裁：五言律诗

逍遥留古迹，胜景浩无穷。雾锁山城市，烟藏水府宫。峰峦霄汉外，栋宇画图中。百草丛深绿，群花绽浅红。
逍遥樓
作者：建都思
朝代：宋

逍遥留古迹，勝景浩無窮。
霧鎖山城市，煙藏水府宮。
峰巒霄漢外，棟宇畫圖中。
百草叢深綠，群花綻淺紅。
赠县令
作者：建阳举子
朝代：宋

寒儒登第十三年，冲替归来卖尽田。除却职田清俸外，不知何处遇神仙。
赠县令
作者：建阳举子
朝代：宋

寒儒登第十三年，衝替归来卖尽田。
除却职田清俸外，不知何处遇神仙。
贈縣令
作者：建陽舉子
朝代：宋

寒儒登第十三年，衝替歸來賣盡田。
除却職田清俸外，不知何處遇神仙。
题汪水云诗卷
作者：开先长老
朝代：宋

水流云散海天涯，与子长游亦可嘉。归马迹漫燕峤雪，啼鹃血染楚城花。乾坤浩荡空双眼，南北迢遥事一家。三叠琴心谁解意，蓬莱归路蹑青霞。
题汪水云诗卷
作者：开先长老
朝代：宋

水流云散海天涯，与子长游亦可嘉。
归马迹漫燕峤雪，啼鹃血染楚城花。
干坤浩荡空双眼，南北迢遥事一家。
三迭琴心谁解意，蓬莱归路蹑青霞。
美文文山劾董宋臣
作者：开庆太学生
朝代：宋

拨转天纲回地纪，中兴又自庚申始。扫除阴类谁之功，有硬脊梁担得起。鲰生曾作茶岭诗，已学希夷不愿仕。逢人见说太平时，担书来领西湖水。幽阴何物号阎罗，污我青天莫敢指。国人咸惧妖复来，天子自知忠可使。履斋泉下不伏款，帝谓董贤人切齿。未闻蔡笔颂余公，但见欧书责高子。扬扬颜面见士夫，不知世间有羞耻。吁嗟今世负大名，禄重忠言类如是。一身富贵尽有馀，何况明明今在迩。中书虽有空头敕，其奈诸名都唯唯。五更魁宿炳光精，吐出忠肝涕盈纸。心怀寸铁飞上天，愿剔刚肠开帝视。彷徨灶婢为主惊，慷慨书生为国喜。吾皇英断似孝宗，觌有天诛终弃死。当时赖有政府贤，弹泪妖狐与羸豕。家奴猥琐何足云，中丞举动可惜尔。庆历诸公闻此诗，勿谓予祸始于此。
美文文山劾董宋臣
作者：开庆太学生
朝代：宋

拨转天纲回地纪，中兴又自庚申始。
扫除阴类谁之功，有硬脊梁担得起。
鲰生曾作茶岭诗，已学希夷不愿仕。
逢人见说太平时，担书来领西湖水。
幽阴何物号阎罗，污我青天莫敢指。
国人咸惧妖復来，天子自知忠可使。
履斋泉下不伏款，帝谓董贤人切齿。
未闻蔡笔颂余公，但见欧书责高子。
扬扬颜面见士夫，不知世间有羞耻。
吁嗟今世负大名，禄重忠言类如是。
一身富贵尽有余，何况明明今在迩。
中书虽有空头敕，其奈诸名都唯唯。
五更魁宿炳光精，吐出忠肝涕盈纸。
心怀寸铁飞上天，愿剔刚肠开帝视。
彷徨竈婢为主惊，慷慨书生为国喜。
吾皇英断似孝宗，觌有天诛终弃死。
当时頼有政府贤，弹泪妖狐与羸豕。
家奴猥琐何足云，中丞举动可惜尔。
庆历诸公闻此诗，勿谓予祸始于此。
和徐渊子九日
作者：开禧朝士
朝代：宋

呼儿为我整乌纱，不是无心学孟嘉。要摘金英满头插，明朝还是过时花。
献韩平原生日
作者：开禧朝士
朝代：宋
体裁：七言绝句

本是神仙服日华，而今癯瘁为王家。槐龙影转朝方退，閒却南园一院花。
句
作者：开禧牧童
朝代：宋

玉津园内行天讨，怨血空啼杜宇红。
歌
作者：开禧牧童
朝代：宋
体裁：七言绝句

朝出耕田暮饭牛，林泉风月共悠悠。九重虽窃阿衡贵，争得功名到白头。
八声甘州·叹流光迅景
作者：张
朝代：宋
体裁：词

叹流光迅景，百年间、能醉几中秋。
正凄蛩响砌，惊乌翻树，烟淡苹洲。
谁唤金轮出海，不带一云浮。
才上青林顶，俄转珠楼。
人老欢情已减，料素娥信我，不为闲愁。
念几番清梦，常是故乡留。
倩风前、数声横管，叫玉鸾、骑向碧空游。
谁能顾，黍炊荣利，蚁战仇雠。
八声甘州·对黄花犹自满庭开
作者：张
朝代：宋
体裁：词

对黄花犹自满庭开，那恨过重阳。
凭阑干醉袖，依依晚日，飘动寒香。
自叹平生豪纵，歌笑几千场。
白发欺人早，多似清霜。
谁信心情都懒，但禅龛道室，黄卷僧床。
把偎红调粉，抛掷向他芳。
□唤汝、东山归去，正灯明、松户竹篱旁。
关门睡，尽教人道，痴钝何妨。
宴山亭·燕山亭·幽梦初回
作者：张
朝代：宋
体裁：词

幽梦初回，重阴未开，晓色吹成疏雨。
竹槛气寒，蕙畹声摇，新绿暗通南浦。
未有人行，才半启、回廊朱户。
无绪。
空望极霓旌，锦书难据。
苔径追忆曾游，念谁伴、秋千采绳芳柱。
犀奁黛卷，凤枕云孤，应也几番凝伫。
怎得伊来，花雾绕、小堂深处。
留住。
直到老、不教归去。
念奴娇·绿云影里
作者：张
朝代：宋
体裁：词

绿云影里，把明霞织就，千重文绣。
紫腻红娇扶不起，好是未开时候。
半怯春寒，半便晴色，养得胭脂透。
小亭人静，嫩莺啼破清昼。
犹记携手芳阴，一枝斜戴，娇艳波双秀。
小语轻怜花总见，争得似花长久。
醉浅休归，夜深同睡，明日还相守。
免教春去，断肠空欢诗瘦。
木兰花慢·清明初过后
作者：张
朝代：宋
体裁：词

清明初过后，正空翠、霭晴鲜。
念水际楼台，城隅花柳，春意无边。
清时自多暇日，看连镳、飞盖拥群贤。
朱邸横经满坐，紫微渊思如泉。
高情那更属云天。
语笑杂歌弦。
向啼鴂声中，落红影里，忍负芳年。
浮生转头是梦，恐他时、高会却难全。
快意淋浪醉墨，要令海内喧传。
木兰花慢·驾飙车直上
作者：张
朝代：宋
体裁：词

驾飙车直上，绛衣惹、彩云轻。
过宝树千峰，东逾绿海，宫殿峥嵘。
檐楹万花灿倚，映阶层、十二总雕琼。
剑佩簪裳卫肃，序班真辅仙卿。
瑶京。
谁解有神升。
为密授玄经。
拜九光霞里，轮金日耀，丹篆符明。
龙鸾再催羽仗，报帝皇、新御紫阳城。
归路梅花弄玉，数声月冷风清。
水调歌头
作者：张
朝代：宋
体裁：词

忠肝贯日月，浩气抉云霓。
诗书名帅，谈笑果胜棘门儿。
牛弩旁穿七札，虎将分行十道，先解近城围。
一骑夜飞火，捷奏上天墀。
畅皇威，宣使指，领全师。
襄阳耆旧，请公直过洛之西。
箪食欢呼迎处，已脱毡裘左衽，远著旧藏衣。
笳鼓返京阙，风采震华夷。
水调歌头
作者：张
朝代：宋
体裁：词

雪月两相映，水石互悲鸣。
不知岩上枯木，今夜若为情。
应见尘中胶扰，便道山间空旷，与麽了平生。
与麽平生了，□水不流行。
起披衣，瞻碧汉，露华清。
寥寥千载，此事本分明。
若向乾坤识易，便信行藏无间，处处总圆成。
记取渊冰语，莫错定盘星。
水调歌头·孤棹溯霜月
作者：张
朝代：宋
体裁：词

孤棹溯霜月，远过阖闾城。
系船杨柳桥畔，吹袖晚寒轻。
百尺层台重上，万事红尘一梦，回首几周星。
风调信衰减，亲旧总雕零。
认群峰，寻四塔，半烟横。
平生感慨，况逢佳处辄销凝。
休说当时雕辇，不见后来游鹿，斜照水空明。
猛把画阑拍，飞雁两三声。
水调歌头·忠肝贯日月
作者：张
朝代：宋

忠肝贯日月，浩气抉云霓。
诗书名帅，谈笑果胜棘门儿。
牛弩旁穿七札，虎将分行十道，先解近城围。
一骑夜飞火，捷奏上天墀。
畅皇威，宣使指，领全师。
襄阳耆旧，请公直过洛之西。
箪食欢呼迎处，已脱毡裘左衽，远着旧藏衣。
笳鼓返京阙，风采震华夷。
水调歌头·雪月两相映
作者：张
朝代：宋

雪月两相映，水石互悲鸣。
不知岩上枯木，今夜若为情。
应见尘中胶扰，便道山间空旷，与么了平生。
与么平生了，□水不流行。
起披衣，瞻碧汉，露华清。
寥寥千载，此事本分明。
若向干坤识易，便信行藏无间，处处总圆成。
记取渊冰语，莫错定盘星。
水龙吟·这番真个休休
作者：张
朝代：宋
体裁：词

这番真个休休，梦中深谢仙翁教。
浮生幻境，向来识破，那堪又老。
苦我身心，顺他眼耳，思量颠倒。
许多时打哄，鲇鱼上竹，被人弄、知多少。
解放微官系缚，似笼槛、猿归林草。
云山有约，儿孙无债，为谁烦恼。
自古高贤，急流勇退，直须闻早。
把忧煎换取，长伸脚睡，大开口笑。
汉宫春
作者：张
朝代：宋
体裁：词

城畔芙蓉，爱吹晴映水，光照园庐。
清霜乍雕岸柳，风景偏殊。
登楼念远，望越山、青补林疏。
人正在，秋风亭上，高情远解知无。
江南久无豪气，看规恢意概，当代谁如。
乾坤尽归妙用，何处非予。
骑鲸浪海，更那须、采菊思鲈。
应会得，文章事业，从来不在诗书。
汉宫春·城畔芙蓉
作者：张
朝代：宋

城畔芙蓉，爱吹晴映水，光照园庐。
清霜乍雕岸柳，风景偏殊。
登楼念远，望越山、青补林疏。
人正在，秋风亭上，高情远解知无。
江南久无豪气，看规恢意概，当代谁如。
干坤尽归妙用，何处非予。
骑鲸浪海，更那须、采菊思鲈。
应会得，文章事业，从来不在诗书。
江城子·飞来冰雪冷无声
作者：张
朝代：宋
体裁：词

飞来冰雪冷无声。
可中庭。
骨毛清。
卧看东南，和露两三星。
蓦地神游天上去，呼彩凤，驾云骈。
望舒宫殿玉峥嵘。
桂千层。
宝香凝。
捣药仙童，邀我论长生。
一笑归来人未睡，花送影，上窗棂。
渔家傲·拂拂春风生草际
作者：张
朝代：宋

拂拂春风生草际。
新晴万景供游戏。
鸥鹭飞来斜照里。
金和翠。
分明画出真山水。
遮个渔翁无愠喜。
干坤都在乌蓬底。
一曲高歌千古意。
闲来睡。
从教月到花汀外。
满庭芳·月洗高梧
作者：张
朝代：宋
体裁：词

月洗高梧，露幽草，宝钗楼外秋深。
土花沿翠，萤火坠墙阴。
静听寒声断续，微韵转、凄咽悲沈。
争求侣，殷勤劝织，促破晓机心。
儿时，曾记得，呼灯灌穴，敛步随音。
任满身花影，犹自追寻。
携向花堂戏斗，亭台小、笼巧妆金。
今休说，从渠床下，凉夜伴孤吟。
满江红·公为时生
作者：张
朝代：宋
体裁：词

公为时生，才真是、禁中颇牧。
擎天手、十年犹在，未应藏缩。
说项无人堪欢息，瞻韩有意应恢复。
用真儒、同建太平功，心相属。
忠与孝，荣和辱。
武昌柳，南湖竹。
一箪瓢非欠，万锺非足。
知命何曾怀喜愠，轻身岂为干名禄。
看可汗生缚洗烟尘，机神速。
蓦山溪·抚连吟就
作者：张
朝代：宋
体裁：词

抚连吟就，檐葡还曾赋。
相伴更无花，倦炉熏、日长难度。
柔桑叶里，玉碾小芙蕖，生竺国，长闽山，移向玉城住。
池亭竹院，宴坐冰围处。
绿绕百千丛，夜将阑、争开迎露。
煞曾评论，娇媚胜江梅，香称月，韵宜风，消尽人间暑。
贺新郎·邂逅非专约
作者：张
朝代：宋
体裁：词

邂逅非专约。
记当年、林堂对竹，艳歌春酌。
一笑乘鸾明月影，馀事丹青麟阁。
待宇宙、长绳穿却。
念我中原空有梦，渺风尘、万里迷长乐。
愁易老，欠灵药。
别来几度霜天鹗。
压纷纷、吞腥啄腐，狗偷乌攫。
东晋风流兼慷慨，公自阳春有脚。
妙悟处、不存毫发。
何日相从云水去，看精神峭紧芝田鹤。
书壮语，遍岩壑。
风入松·芳丛簇簇水滨生
作者：张
朝代：宋
体裁：词

芳丛簇簇水滨生。
勾引午风清。
六花大似天边雪，又几时、雪有三层。
明艳射回蜂翅，净香熏透蝉声。
晚檐人共月同行。
疏影动银屏。
指尖轻拈都如玉，听画栏、高啭流莺。
道是花枝比得，不成花也多情。
喜迁莺
作者：张□□
朝代：宋
体裁：词

英声初发。记舍选齐驱，祖鞭先著。风月平分，尊罍谈旧，各已苍颜白发。屈指待拚一醉，祝生申嵩岳。怎知道，为清湘□润，暂移贤杰。休说。予心渴，里巷争先，拟持杯阶闼。毕竟人间，赏心乐事，种种尽归缘法。拈取瑞香一瓣，爇向湘山名刹。无量寿，和一身见在，两尊菩萨。
喜迁莺·英声初发
作者：张□□
朝代：宋

英声初发。
记舍选齐驱，祖鞭先着。
风月平分，尊罍谈旧，各已苍颜白发。
屈指待拚一醉，祝生申嵩岳。
怎知道，为清湘□润，暂移贤杰。
休说。
予心渴，里巷争先，拟持杯阶闼。
毕竟人间，赏心乐事，种种尽归缘法。
拈取瑞香一瓣，爇向湘山名刹。
无量寿，和一身见在，两尊菩萨。
句
作者：张一斋
朝代：宋

忘却芦花丛裏宿，起来误作雪天吟。
句
作者：张一斋
朝代：宋

忘却芦花丛里宿，起来误作雪天吟。
思维路
作者：张世美
朝代：宋

一来一往几车马，可北可南多路岐。
莫待迷途重回首，未曾差处着思维。
思维路
作者：张世美
朝代：宋

一来一往几车马，可北可南多路岐。莫待迷途重回首，未曾差处著思维。
句
作者：张世英
朝代：宋

霅溪深极地根清，四水交流激射声。
句
作者：张举
朝代：宋

无限寒鸦冒雨飞，红树高高出粉墙。苦厌尘沙随马足，却思风浪拍船头。
句·其一
作者：张举
朝代：宋

无限寒鸦冒雨飞，红树高高出粉墙。
吕子进知睦州予追送累日别后寄之
作者：张举
朝代：宋

篱鴳云鹏各有程，匆匆相别未忘情。恨君不在篷窗底，共听萧萧夜雨声。
梦中作
作者：张举
朝代：宋

楚峡云娇宋玉愁，月明溪浄印银鈎。
襄王定是思前梦，又抱霞衾上玉楼。
游山寺
作者：张举
朝代：宋

冻仆堆堆依灶燎，山僧草草具盘飧。井丹已厌尝葱叶，庾亮何劳借薤根。
游山寺
作者：张举
朝代：宋

冻仆堆堆依竈燎，山僧草草具盘飧。
井丹已厌尝葱叶，庾亮何劳借薤根。
去任辞汤庙
作者：张之才
朝代：宋
体裁：七言绝句

一官来此四经春，不愧苍天不愧民。神道有灵应信我，去时犹似到时贫。
广野轩
作者：张之才
朝代：宋

城隅荒僻地，潇洒亦清虚。
雅有林泉乐，閒同郊野居。
小园春自好，幽径客来疏。
不学樊迟稼，虞卿喜着书。
广野轩
作者：张之才
朝代：宋

城隅荒僻地，潇洒亦清虚。雅有林泉乐，閒同郊野居。小园春自好，幽径客来疏。不学樊迟稼，虞卿喜著书。
浮云楼
作者：张之才
朝代：宋

安州水西寺，李白旧题诗。今古已堪叹，风烟独昔时。
浮云楼
作者：张之才
朝代：宋

安州水西寺，李白旧题诗。
今古已堪嘆，风烟独昔时。
七月十二日偶成
作者：张九成
朝代：宋

今夕起乡心，何日归渔钓。欲归定何所，无言独长啸。君意复何如，老少不同调。此生吾自断，天道自难料。塘南莲吐锦，塘北树成幄。夜来已秋风，朝见一叶落。呼酒玩馀景，行见纷索索。人生如寄耳，何苦不行乐。
七月十二日偶成·其一
作者：张九成
朝代：宋

今夕起乡心，何日归渔钓。欲归定何所，无言独长啸。君意复何如，老少不同调。此生吾自断，天道自难料。
七月十二日偶成·其一
作者：张九成
朝代：宋

今夕起乡心，何日归渔钓。
欲归定何所，无言独长啸。
君意復何如，老少不同调。
此生吾自断，天道自难料。
七月十二日偶成·其二
作者：张九成
朝代：宋

塘南莲吐锦，塘北树成幄。
夜来已秋风，朝见一叶落。
呼酒玩余景，行见纷索索。
人生如寄耳，何苦不行乐。
七月十二日偶成·其二
作者：张九成
朝代：宋

塘南莲吐锦，塘北树成幄。夜来已秋风，朝见一叶落。呼酒玩馀景，行见纷索索。人生如寄耳，何苦不行乐。
七月十二日出城
作者：张九成
朝代：宋
体裁：五言律诗

一水去萦绕，四山来周遭。夷犹聊适意，登降自忘劳。五岭烟云古，三江气象豪。此邦真蕞尔，形胜助风骚。
三月二十四日出城
作者：张九成
朝代：宋

数日雨不止，今晨晴已还。
江头看浊浪，窗外见青山。
白鹭投前浦，轻舟漾远滩。
樽中有余酒，一酌注颓颜。
三月二十四日出城
作者：张九成
朝代：宋

数日雨不止，今晨晴已还。江头看浊浪，窗外见青山。白鹭投前浦，轻舟漾远滩。樽中有馀酒，一酌注颓颜。
三月五日
作者：张九成
朝代：宋
体裁：七言绝句

阴阴帘幕作轻寒，蔌蔌花飞已满栏。困思不忺尝美酒，却怜山色倚栏看。
三月六日出城
作者：张九成
朝代：宋

春来多病懒寻山，送客今朝漫出关。
杨柳江头无限思，欲携樽酒暖衰颜。
三月六日出城
作者：张九成
朝代：宋

春来多病懒寻山，送客今朝漫出关。杨柳江头无限思，欲携樽酒煖衰颜。
三月十一日不出
作者：张九成
朝代：宋
体裁：五言律诗

老罢慵人事，柴门尽日扃。春江入幽想，夜雨涨前汀。何日当晴霁，西山云眇冥。江头无限好，见说柳深青。
三月晦到大庾
作者：张九成
朝代：宋

我登超然台，积雨久不止。
台下柳成行，柳下满塘水。
环塘率乔木，照影弄清泚。
恍如在故乡，西湖古寺裏。
气象极幽深，景物尽苍翠。
十年劳梦想，一夕居眼底。
独坐不能去，颓然起深思。
钟鸣主人归，烛光何烨炜。
笑语復移时，夜久余当起。
归路夫何如，江声寒玉碎。
三月晦到大庾
作者：张九成
朝代：宋

我登超然台，积雨久不止。台下柳成行，柳下满塘水。环塘率乔木，照影弄清泚。恍如在故乡，西湖古寺里。气象极幽深，景物尽苍翠。十年劳梦想，一夕居眼底。独坐不能去，颓然起深思。钟鸣主人归，烛光何烨炜。笑语复移时，夜久余当起。归路夫何如，江声寒玉碎。
三月晦城门晚景
作者：张九成
朝代：宋

雨涨春江浪，沄沄日夜奔。
羣山落云裏，万壑吼岩根。
沙际人呼渡，烟中牧入村。
萧然何处士，终日掩柴门。
三月晦城门晚景
作者：张九成
朝代：宋

雨涨春江浪，沄沄日夜奔。群山落云里，万壑吼岩根。沙际人呼渡，烟中牧入村。萧然何处士，终日掩柴门。
丙寅正月
作者：张九成
朝代：宋
体裁：七言绝句

常年正月未全春，春色今年辄去人。试上小楼南北望，红英满地绿粼粼。
中秋
作者：张九成
朝代：宋

阴云不见日，何处有秋天。今夕复何夕，青山满檐前。况是中秋夜，玩月不知眠。杯盘同胜友，此事记年年。
中秋
作者：张九成
朝代：宋

阴云不见日，何处有秋天。
今夕復何夕，青山满檐前。
况是中秋夜，玩月不知眠。
杯盘同胜友，此事记年年。
九月七夜喜新凉
作者：张九成
朝代：宋

晚来天宇阴，便有如许凉。衣襟不作苦，灯火耿寒光。青编如故人，入眼兴未央。忆昔炎歊日，蒸郁如扬汤。百事懒不支，何暇考短长。念此深自喜，拂窗净琴张。老来纵眵昏，闭目自焚香。心清神亦正，圣贤俨在傍。此意勿轻语，此景吾弗忘。
九月七夜喜新凉
作者：张九成
朝代：宋

晚来天宇阴，便有如许凉。
衣襟不作苦，灯火耿寒光。
青编如故人，入眼兴未央。
忆昔炎歊日，蒸鬰如扬汤。
百事懒不支，何暇考短长。
念此深自喜，拂窗凈琴张。
老来纵眵昏，闭目自焚香。
心清神亦正，圣贤俨在傍。
此意勿轻语，此景吾弗忘。
二十六日复出城
作者：张九成
朝代：宋

杜门不肯出，既出不忍归。借问胡为尔，江山栖落晖。濯濯漱寒玉，青青入烟霏。柳色明沙岸，花枝作四围。玉塔天外小，渔舟云际微。兴远俗情断，心閒人事稀。我本江湖人，误落市朝机。计拙物多忤，身臞道则肥。所以此胜槩，一见不我违。吟馀尚多思，白鸟背人飞。
二十六日復出城
作者：张九成
朝代：宋

杜门不肯出，既出不忍归。
借问胡为尔，江山栖落晖。
濯濯漱寒玉，青青入烟霏。
柳色明沙岸，花枝作四围。
玉塔天外小，渔舟云际微。
兴远俗情断，心閒人事稀。
我本江湖人，误落市朝机。
计拙物多忤，身臞道则肥。
所以此胜槩，一见不我违。
吟余尚多思，白鸟背人飞。
二月二十四日即事
作者：张九成
朝代：宋

春来寻胜事，此兴亦何穷。夜雨乱江渌，朝花褪日红。雷声惊岭北，云气涨溪东。蓑笠冲泥去，谁知与我同。
二月二十四日即事
作者：张九成
朝代：宋

春来寻胜事，此兴亦何穷。
夜雨乱江渌，朝花褪日红。
雷声惊岭北，云气涨溪东。
蓑笠衝泥去，谁知与我同。
二月八日偶成
作者：张九成
朝代：宋

今年春色可胜嗟，二月山中未见花。长忆去年今夜月，海棠花影到窗纱。春寒渗渗越常年，桃李枝间尚悄然。数日长阴君莫叹，人人道是养花天。庭院无端作许寒，好花无处压栏竿。东君今岁知何意，勒住群花不得看。
二月八日偶成·其一
作者：张九成
朝代：宋
体裁：七言绝句

今年春色可胜嗟，二月山中未见花。长忆去年今夜月，海棠花影到窗纱。
二月八日偶成·其三
作者：张九成
朝代：宋

庭院无端作许寒，好花无处压栏竿。
东君今岁知何意，勒住羣花不得看。
二月八日偶成·其三
作者：张九成
朝代：宋

庭院无端作许寒，好花无处压栏竿。东君今岁知何意，勒住群花不得看。
二月八日偶成·其二
作者：张九成
朝代：宋
体裁：七言绝句

春寒渗渗越常年，桃李枝间尚悄然。数日长阴君莫叹，人人道是养花天。
五月十七日冒暑报谒
作者：张九成
朝代：宋
体裁：古风

炎热不可触，报谒当及时。登车汗如洗，黾勉将何之。城隅行诘屈，路转沿江湄。仰看山列黛，俯瞰水沦漪。心宽天地大，思远云雾披。犹如尘土中，忽见元紫芝。暑气眇何许，清凉今在兹。客子且休辔，与汝同此嬉。人生贵自适，奔走亦奚为。
倅车送海棠
作者：张九成
朝代：宋

瘴雨蛮烟西复东，海棠岭下占春风。清肌本自同梅洁，晕脸应知是酒红。澹著燕脂春未透，半匀胡粉日初烘。此花不与凡花并，桃李休矜造化工。
倅车送海棠
作者：张九成
朝代：宋

瘴雨蛮烟西復东，海棠岭下占春风。
清肌本自同梅洁，晕脸应知是酒红。
澹着燕脂春未透，半匀胡粉日初烘。
此花不与凡花并，桃李休矜造化工。
偶成
作者：张九成
朝代：宋

冒热不安寝，整冠常夙兴。
清风入我怀，眷眷如有情。
嗟彼朝市人，正与膏火争。
藏机入鈎钤，肆辩纷纵横。
所得无几何，所嗟无一诚。
往来各有趣，南北自分朋。
明德天所相，欺诬祸所婴。
犹如赴火蛾，缠绵尚营营。
悟此澹无作，不与炎凉并。
居閒苦无事，驱马出南城。
登山猿不避，鼓棹鸥靡惊。
谁知瘴岚中，谈笑适此生。
祥凤非矫矫，高鸿本冥冥。
请君少安坐，此诗殊可听。
偶成
作者：张九成
朝代：宋

冒热不安寝，整冠常夙兴。清风入我怀，眷眷如有情。嗟彼朝市人，正与膏火争。藏机入钩钤，肆辩纷纵横。所得无几何，所嗟无一诚。往来各有趣，南北自分朋。明德天所相，欺诬祸所婴。犹如赴火蛾，缠绵尚营营。悟此澹无作，不与炎凉并。居閒苦无事，驱马出南城。登山猿不避，鼓棹鸥靡惊。谁知瘴岚中，谈笑适此生。祥凤非矫矫，高鸿本冥冥。请君少安坐，此诗殊可听。
偶题
作者：张九成
朝代：宋

道立神自昌，心閒气常正。
平生饱此味，不与时俗竞。
得失了不关，荣辱任无定。
君看富贵人，表裏互驰骋。
雍容若恬澹，笑语多陷穽。
见此辄自喜，魂梦亦清凈。
告我同学者，谨勿落此径。
偶题
作者：张九成
朝代：宋

道立神自昌，心閒气常正。平生饱此味，不与时俗竞。得失了不关，荣辱任无定。君看富贵人，表里互驰骋。雍容若恬澹，笑语多陷阱。见此辄自喜，魂梦亦清净。告我同学者，谨勿落此径。
元夕
作者：张九成
朝代：宋
体裁：七言绝句

前年元夕宴谯门，万朵红灯闹早春。谁谓今宵顿寥落，长天独拥一冰轮。
元宵
作者：张九成
朝代：宋

万叠灯山辊绣毬，怕寒骑马著驼裘。要看十里红莲满，须上谯门最上头。
元宵
作者：张九成
朝代：宋

万迭灯山辊绣毬，怕寒骑马着驼裘。
要看十里红莲满，须上谯门最上头。
八月十四日偶成
作者：张九成
朝代：宋

物情犹惝恍，门户更萧然。
勿念客来往，何妨吾醉眠。
北园肥菜甲，南浦鲙鱼鲜。
一酌余妻子，此生休问天。
八月十四日偶成
作者：张九成
朝代：宋

物情犹惝恍，门户更萧然。勿念客来往，何妨吾醉眠。北园肥菜甲，南浦鲙鱼鲜。一酌馀妻子，此生休问天。
六月十二日偶成
作者：张九成
朝代：宋

閒居百事不关心，只有多情尚苦吟。午睡觉来何所乐，邻鸡一唱柳垂阴。目昏数日不观书，闭眼无言意自如。忽笑子綦云丧我，仰天何事尚长吁。
六月十二日偶成·其一
作者：张九成
朝代：宋
体裁：七言绝句

閒居百事不关心，只有多情尚苦吟。午睡觉来何所乐，邻鸡一唱柳垂阴。
六月十二日偶成·其二
作者：张九成
朝代：宋
体裁：七言绝句

目昏数日不观书，闭眼无言意自如。忽笑子綦云丧我，仰天何事尚长吁。
六月十四日观云有作
作者：张九成
朝代：宋

深深萧寺足幽居，寝饭行藏亦自如。
仰识白云天外意，俯看青史古人书。
摩挲方寸生无愧，周览山川气有余。
不用棹舟江海去，清风明月是吾庐。
六月十四日观云有作
作者：张九成
朝代：宋

深深萧寺足幽居，寝饭行藏亦自如。仰识白云天外意，俯看青史古人书。摩挲方寸生无愧，周览山川气有馀。不用棹舟江海去，清风明月是吾庐。
六月晦送孙少刘
作者：张九成
朝代：宋

三年相处如弟兄，他时当以名节称。文章烂若蜀江锦，行义清胜万壑冰。龟山先生今往矣，我于吾子见典型。青衫半百官岭下，众论称屈气甚平。乃知胸中万钧重，此外真成一发轻。道如未央神明台，虽高自可阶级登。卷之不殊方寸小，舒之足以苏疲氓。我衰退缩如蜗螺，爱子对我怀抱清。平生艰苦今已老，空叹白首都无成。看公权奇非凡骨，努力吾道谨其行。
六月晦送孙少刘
作者：张九成
朝代：宋

三年相处如弟兄，他时当以名节称。
文章烂若蜀江锦，行义清胜万壑冰。
龟山先生今往矣，我于吾子见典型。
青衫半百官岭下，众论称屈气甚平。
乃知胸中万钧重，此外真成一髮轻。
道如未央神明台，虽高自可阶级登。
卷之不殊方寸小，舒之足以苏疲氓。
我衰退缩如蜗螺，爱子对我怀抱清。
平生艰苦今已老，空叹白首都无成。
看公权奇非凡骨，努力吾道谨其行。
再用前韵
作者：张九成
朝代：宋

野涧江湾三两枝，一时清绝破愁思。纤纤弄蕊霜秋里，滴滴开花叶落时。借问哦诗记幽梦，何如把酒对东篱。不然采向林逋庙，并与寒泉荐一卮。凭谁为斲凤凰枝，欲寄朱弦写我思。著叶浪同烟雨里，开花独向晚霜时。羞随燕麦争春色，故伴乔松栖败篱。唤取老嵇挥数弄，不辞满引帐前卮。
再用前韵·其一
作者：张九成
朝代：宋

野涧江湾三两枝，一时清绝破愁思。
纤纤弄蕊霜秋裏，滴滴开花叶落时。
借问哦诗记幽梦，何如把酒对东篱。
不然采向林逋庙，并与寒泉荐一巵。
再用前韵·其一
作者：张九成
朝代：宋

野涧江湾三两枝，一时清绝破愁思。纤纤弄蕊霜秋里，滴滴开花叶落时。借问哦诗记幽梦，何如把酒对东篱。不然采向林逋庙，并与寒泉荐一卮。
再用前韵·其二
作者：张九成
朝代：宋

凭谁为斲凤凰枝，欲寄朱弦写我思。著叶浪同烟雨里，开花独向晚霜时。羞随燕麦争春色，故伴乔松栖败篱。唤取老嵇挥数弄，不辞满引帐前卮。
再用前韵·其二
作者：张九成
朝代：宋

凭谁为斲凤凰枝，欲寄朱絃写我思。
着叶浪同烟雨裏，开花独向晚霜时。
羞随燕麦争春色，故伴乔松栖败篱。
唤取老嵇挥数弄，不辞满引帐前巵。
出城
作者：张九成
朝代：宋
体裁：七言绝句

不出柴门近两旬，江边柳眼已窥人。却思归去西湖上，剩把长条醉几春。
出城
作者：张九成
朝代：宋
体裁：七言绝句

凌晨江畔倚筇行，正见横云冉冉生。失却前山寻不得，双尖微向日边明。
到白石寺次壁间郑如圭韵
作者：张九成
朝代：宋
体裁：五言律诗

寺古僧多老，云深水自流。鸟声惊客梦，山色到江楼。落日千林迥，清风一径幽。幽怀终未已，归去辄回头。
前日偕长文赴大庾饭坐中见黄菊盛开故有前作新诗既三复矣最后乃云黄菊尚未之见间有一二株白菊耳且有閒傍短篱寻嫩蕊忽惊孤蝶绕幽篱之句黄花岂得无语辄发一笑
作者：张九成
朝代：宋

曾向华筵折数枝，不知心正阿谁思。却怜弄玉吹箫伴，忘了小桥同醉时。和泪盈盈凄晓露，含情脉脉怨东篱。孙郎风味年来减，且对西风罚满卮。
前日偕长文赴大庾饭坐中见黄菊盛开故有前作新诗既三復矣最后乃云黄菊尚未之见间有一二株白菊耳且有閒傍短篱寻嫩蕊忽惊孤蝶绕幽篱之句黄花岂得无语辄发一笑
作者：张九成
朝代：宋

曾向华筵折数枝，不知心正阿谁思。
却怜弄玉吹箫伴，忘了小桥同醉时。
和泪盈盈凄晓露，含情脉脉怨东篱。
孙郎风味年来减，且对西风罚满巵。
勾漕送建茶
作者：张九成
朝代：宋

我谪庾岭下，年年饷焦坑。
味虽轻且嫩，越宿苦还生。
分甘尝此品，敢望建溪烹。
勾公道义重，不与炎凉并。
持节漕七闽，风采照百城。
冤苦尽昭雪，草木亦欣荣。
得新未肯尝，包封寄柴荆。
罪罟敢当此，自碾供百灵。
捧杯啜其余，云腴彻顶清。
爽气生几席，清飚起檐楹。
顿觉凡骨蜕，疑在白玉京。
整冠朝金阙，鸣佩谒东皇。
须臾还旧观，坐见百虑平。
勾漕送建茶
作者：张九成
朝代：宋

我谪庾岭下，年年饷焦坑。味虽轻且嫩，越宿苦还生。分甘尝此品，敢望建溪烹。勾公道义重，不与炎凉并。持节漕七闽，风采照百城。冤苦尽昭雪，草木亦欣荣。得新未肯尝，包封寄柴荆。罪罟敢当此，自碾供百灵。捧杯啜其馀，云腴彻顶清。爽气生几席，清飙起檐楹。顿觉凡骨蜕，疑在白玉京。整冠朝金阙，鸣佩谒东皇。须臾还旧观，坐见百虑平。
十一日咏梅
作者：张九成
朝代：宋

一年胜事又相亲，数树寒香巧斗新。拥鼻独来江上晚，行吟忽见渡头春。孤标不入千花伴，冷艳初无一点尘。翻笑渊明太多可，千秋作好菊花人。
十一日咏梅
作者：张九成
朝代：宋

一年胜事又相亲，数树寒香巧鬬新。
拥鼻独来江上晚，行吟忽见渡头春。
孤标不入千花伴，冷艷初无一点尘。
翻笑渊明太多可，千秋作好菊花人。
十一月忽见雪片居此七年未尝见也
作者：张九成
朝代：宋

寒色遽如许，神清瘦不禁。瓦沟声磔索，珠琲乱衣襟。斯须忽复变，玉片堕前林。风劲势回旋，飘零蔽遥岑。落此炎瘴地，七年到于今。不见六花飞，况闻寒玉音。今年盈尺瑞，天以慰吾心。呼儿具杯盘，开樽须满斟。更制白雪辞，入我绿绮琴。
十一月忽见雪片居此七年未尝见也
作者：张九成
朝代：宋

寒色遽如许，神清瘦不禁。
瓦沟声磔索，珠琲乱衣襟。
斯须忽復变，玉片堕前林。
风劲势回旋，飘零蔽遥岑。
落此炎瘴地，七年到于今。
不见六花飞，况闻寒玉音。
今年盈尺瑞，天以慰吾心。
呼儿具杯盘，开樽须满斟。
更制白雪辞，入我绿绮琴。
十九日杂兴
作者：张九成
朝代：宋

不是南方热，爱此有永日。人事断经过，萧然空一室。风惊窗外竹，声如清庙瑟。西塘荷已花，北户枣亦实。仕途非所长，进寸辄退尺。所以入市朝，愁苦甘首疾。谪来已九年，底事无忧色。山林兴甚长，湖海情何极。物理情不齐，人生各有好。所好傥不获，亦各骋奇巧。浅者不及门，深者入堂奥。名利工欺人，市朝徒胶胶。所得无几何，舌焦唇亦燥。其间狭劣者，不售辄复躁。亦有操金珠，侯门致私祷。葡萄得凉州，所求辄复效。舐痔或尝粪，车服夸新好。吾唯戒妻奴，酒熟宜予告。
十九日杂兴·其一
作者：张九成
朝代：宋
体裁：古风

不是南方热，爱此有永日。人事断经过，萧然空一室。风惊窗外竹，声如清庙瑟。西塘荷已花，北户枣亦实。仕途非所长，进寸辄退尺。所以入市朝，愁苦甘首疾。谪来已九年，底事无忧色。山林兴甚长，湖海情何极。
十九日杂兴·其二
作者：张九成
朝代：宋

物理情不齐，人生各有好。所好傥不获，亦各骋奇巧。浅者不及门，深者入堂奥。名利工欺人，市朝徒胶胶。所得无几何，舌焦唇亦燥。其间狭劣者，不售辄复躁。亦有操金珠，侯门致私祷。葡萄得凉州，所求辄复效。舐痔或尝粪，车服夸新好。吾唯戒妻奴，酒熟宜予告。
十九日杂兴·其二
作者：张九成
朝代：宋

物理情不齐，人生各有好。
所好傥不获，亦各骋奇巧。
浅者不及门，深者入堂奥。
名利工欺人，市朝徒胶胶。
所得无几何，舌焦唇亦燥。
其间狭劣者，不售辄復躁。
亦有操金珠，侯门致私祷。
葡萄得凉州，所求辄復効。
舐痔或尝粪，车服夸新好。
吾唯戒妻奴，酒熟宜予告。
十二日出城见隔江茅舍可爱
作者：张九成
朝代：宋

茅屋临江上，四面惟柴荆。绿阴绕篱落，窗几一以明。门前滩水急，日与白鸥盟。不知何隐士，居此复何营。朝来四山碧，晚际沙鸟鸣。棋声度竹静，江深琴调清。终携一尊酒，造门相对倾。心期羲皇上，安用知姓名。
十二日出城见隔江茅舍可爱
作者：张九成
朝代：宋

茅屋临江上，四面惟柴荆。
绿阴绕篱落，窗几一以明。
门前滩水急，日与白鸥盟。
不知何隐士，居此復何营。
朝来四山碧，晚际沙鸟鸣。
棋声度竹静，江深琴调清。
终携一尊酒，造门相对倾。
心期羲皇上，安用知姓名。
十二月二十四夜赋梅花
作者：张九成
朝代：宋

我来岭下已七年，梅花日日斗清妍。诗才有限思无尽，空把花枝叹晚烟。颇怪此花岚瘴里，独抱高洁何娟娟。苦如灵均佩兰芷，远如元亮当醉眠。真香秀色看不足，雪花冰霰相后先。平生明明复皦皦，一嗅霜蕊知其天。固安冷落甘蛮蜑，不务轻举巢神仙。他年若许中原去，携汝同住西湖边。更寻和靖庙何许，相与澹泊春风前。
十二月二十四夜赋梅花
作者：张九成
朝代：宋

我来岭下已七年，梅花日日鬬清妍。
诗才有限思无尽，空把花枝叹晚烟。
颇怪此花岚瘴裏，独抱高洁何娟娟。
苦如灵均佩兰芷，远如元亮当醉眠。
真香秀色看不足，雪花冰霰相后先。
平生明明復皦皦，一嗅霜蕊知其天。
固安冷落甘蛮蜑，不务轻举巢神仙。
他年若许中原去，携汝同住西湖边。
更寻和靖庙何许，相与澹泊春风前。
十二月初七日述怀
作者：张九成
朝代：宋

谪居寂寞岁将阑，几案凝尘酒盏乾。落落雨声檐外过，愔愔雪意座中寒。孤飞只影人谁念，万里长途心自安。世事悠悠君莫问，雪芽初碾试尝看。
十二月初七日述怀
作者：张九成
朝代：宋

谪居寂寞岁将阑，几案凝尘酒盏干。
落落雨声檐外过，愔愔雪意座中寒。
孤飞隻影人谁念，万里长途心自安。
世事悠悠君莫问，雪芽初碾试尝看。
午睡
作者：张九成
朝代：宋
体裁：七言绝句

深杏小桃暄午昼，游丝飞絮搅长空。觉来一枕轩窗静，燕子双双西又东。
南安宝戒院作
作者：张九成
朝代：宋

苦无人事扰闲居，赢得终年学着书。
今日欣然出门去，秋风吹意满芙蕖。
南安宝戒院作
作者：张九成
朝代：宋

苦无人事扰闲居，赢得终年学著书。今日欣然出门去，秋风吹意满芙蕖。
即事
作者：张九成
朝代：宋

幽事晚山色，幽斋春雨余。
乱红欹涧水，浮绿涨郊墟。
北牖迸新笋，西园生野蔬。
槿篱绕茅屋，已分老樵渔。
即事
作者：张九成
朝代：宋

幽事晚山色，幽斋春雨馀。乱红攲涧水，浮绿涨郊墟。北牖迸新笋，西园生野蔬。槿篱绕茅屋，已分老樵渔。
即事
作者：张九成
朝代：宋

梅天喜蒸润，江国饱雨泽。
况我谪逐人，穷巷宜閴寂。
今夕復何夕，门有此佳客。
贫家亦效勤，草草具一食。
高兴良未尽，奈此短景迫。
微言若发蒙，喜获此三益。
人生务明德，余景不足惜。
区区名利人，长年竟何得。
使我市朝心，一扫便无迹。
怀君如古人，每事三叹息。
即事
作者：张九成
朝代：宋

梅天喜蒸润，江国饱雨泽。况我谪逐人，穷巷宜阒寂。今夕复何夕，门有此佳客。贫家亦效勤，草草具一食。高兴良未尽，奈此短景迫。微言若发蒙，喜获此三益。人生务明德，馀景不足惜。区区名利人，长年竟何得。使我市朝心，一扫便无迹。怀君如古人，每事三叹息。
双秀峰
作者：张九成
朝代：宋

且向城西去，休惊雨溅空。乱山明灭外，古刹有无中。笑指双峰翠，回看落日红。中兴喜无事，歌管莫匆匆。
双秀峰
作者：张九成
朝代：宋

且向城西去，休惊雨溅空。
乱山明灭外，古剎有无中。
笑指双峰翠，迴看落日红。
中兴喜无事，歌管莫匆匆。
和施彦执怀姚进道叶先觉韵
作者：张九成
朝代：宋

西湖十里山，春风一杯酒。
兹兴良不浅，何日落吾手。
我读君和诗，襟期一何厚。
同生上下宇，共阅古今宙。
死生何足云，余年付美酎。
佩印还故乡，衣锦眩春昼。
一时正儿嬉，千岁堕尘垢。
所以贤达人，中怀元有守。
试看窗日中，野马互奔骤。
区区竟何成，尚夸舌在口。
宿习犹未除，新诗漫怀旧。
环顾天地间，四海惟三友。
两老虽未死，二妙已先踣。
生者岂其巧，死者亦非谬。
君如悟斯契，万事可怀袖。
铜钱自如山，金印自如斗。
只今定何间，腐骨久已朽。
篱菊师渊明，庭草悲王胄。
彼已升层霄，此犹凿户牖。
浩歌君其聆，相看都皓首。
和施彦执怀姚进道叶先觉韵
作者：张九成
朝代：宋

西湖十里山，春风一杯酒。兹兴良不浅，何日落吾手。我读君和诗，襟期一何厚。同生上下宇，共阅古今宙。死生何足云，馀年付美酎。佩印还故乡，衣锦眩春昼。一时正儿嬉，千岁堕尘垢。所以贤达人，中怀元有守。试看窗日中，野马互奔骤。区区竟何成，尚誇舌在口。宿习犹未除，新诗漫怀旧。环顾天地间，四海惟三友。两老虽未死，二妙已先踣。生者岂其巧，死者亦非谬。君如悟斯契，万事可怀袖。铜钱自如山，金印自如斗。只今定何间，腐骨久已朽。篱菊师渊明，庭草悲王胄。彼已升层霄，此犹凿户牖。浩歌君其聆，相看都皓首。
咏梅
作者：张九成
朝代：宋

策马寻梅过小桥，江边驿路正迢迢。灵均清劲馀骚雅，夷甫风姿堕寂寥。半吐暗惊云插月，横枝忽见雪封条。徘徊未忍轻归去，楼上何人调玉箫。已知节物向春荣，篱下溪边照眼明。夜雪压枝生冷艳，晓寒入骨耿飞英。长条直上姿尤媚，斜朵横来思更清。疑是玉皇传诏急，群妃委佩赴仙京。
咏梅·其一
作者：张九成
朝代：宋

策马寻梅过小桥，江边驿路正迢迢。
灵均清劲余骚雅，夷甫风姿堕寂寥。
半吐暗惊云插月，横枝忽见雪封条。
徘徊未忍轻归去，楼上何人调玉箫。
咏梅·其一
作者：张九成
朝代：宋

策马寻梅过小桥，江边驿路正迢迢。灵均清劲馀骚雅，夷甫风姿堕寂寥。半吐暗惊云插月，横枝忽见雪封条。徘徊未忍轻归去，楼上何人调玉箫。
咏梅·其二
作者：张九成
朝代：宋

已知节物向春荣，篱下溪边照眼明。夜雪压枝生冷艳，晓寒入骨耿飞英。长条直上姿尤媚，斜朵横来思更清。疑是玉皇传诏急，群妃委佩赴仙京。
咏梅·其二
作者：张九成
朝代：宋

已知节物向春荣，篱下溪边照眼明。
夜雪压枝生冷艷，晓寒入骨耿飞英。
长条直上姿尤媚，斜朵横来思更清。
疑是玉皇传诏急，羣妃委佩赴仙京。
喜晴
作者：张九成
朝代：宋
体裁：五言律诗

今夕何清快，风光胜去年。水南无宿霭，天末有孤烟。老矣休荷橐，归欤挂锦鞯。西湖多乐事，感慨旧山川。
喜晴
作者：张九成
朝代：宋
体裁：古风

今晨日色佳，一洗数夕阴。开门玩秋色，爱此佳山林。人事端可绝，俗虑莫相侵。绿绮奏流水，门外无知音。
喜晴
作者：张九成
朝代：宋
体裁：七言绝句

数日阴霖气不舒，江流作涨吾其鱼。晚来风起云头散，夜半星辰满太虚。
嘉佑寺
作者：张九成
朝代：宋

曳屣出南郭，招提在高冈。
谁言林樾中，乃有此宝坊。
甘泉溢中庭，修桂荫层廊。
三秋此花开，清香驻高堂。
试问红尘中，那得六月凉。
门外江声急，堂中松韵长。
古殿俨像设，佛灯龛夜光。
不见堂中人，斗觉心悲伤。
人生本无定，乐处是吾乡。
吟余復何事，月落山苍苍。
嘉祐寺
作者：张九成
朝代：宋

曳屣出南郭，招提在高冈。谁言林樾中，乃有此宝坊。甘泉溢中庭，修桂荫层廊。三秋此花开，清香驻高堂。试问红尘中，那得六月凉。门外江声急，堂中松韵长。古殿俨像设，佛灯龛夜光。不见堂中人，斗觉心悲伤。人生本无定，乐处是吾乡。吟馀复何事，月落山苍苍。
夏日即事
作者：张九成
朝代：宋

寂寂柴门可设罗，唯馀柳色许相过。重帘半卷鸟声乐，閒看炉烟篆髻螺。心瑩是非都不入，神清魂梦亦无多。年来借问生何似，梅雨寒塘飐露荷。萱草榴花照眼明，冰厅水阁晚风清。萧然终日无人到，帘外时闻下子声。
夏日即事
作者：张九成
朝代：宋

拂袖归来好，亲朋语笑真。山高多爽气，溪迥只清沦。帘幕深无暑，琴樽静照人。短衫吴縠细，团扇越罗新。翠竹书千卷，沧波钓一轮。身閒人自远，心净世无尘。月出千峰外，风生万壑滨。庾公楼上兴，曾点舞雩春。高论倾今古，长歌动鬼神。勋名吾已判，朝市任纷纶。
夏日即事
作者：张九成
朝代：宋

拂袖归来好，亲朋语笑真。
山高多爽气，溪迥只清沦。
帘幕深无暑，琴樽静照人。
短衫吴縠细，团扇越罗新。
翠竹书千卷，沧波钓一轮。
身閒人自远，心凈世无尘。
月出千峰外，风生万壑滨。
庾公楼上兴，曾点舞雩春。
高论倾今古，长歌动鬼神。
勋名吾已判，朝市任纷纶。
夏日即事
作者：张九成
朝代：宋

阴阴庭院静无声，只有黄鹂绕树鸣。午睡觉来何所见，玉炉风细碧烟横。日长廊迥思悠悠，自视真如不系舟。欲趁好风河汉去，玉楼银阙剩遨游。日长院落迥无人，忽悟犹馀此老身。只拟一时都忘了，放教桃李四时春。云开日出四窗明，恰到犹馀梦自生。一枕觉来人寂寂，时闻儿子读书声。
夏日即事·其一
作者：张九成
朝代：宋

寂寂柴门可设罗，唯余柳色许相过。
重帘半卷鸟声乐，閒看炉烟篆髻螺。
夏日即事·其一
作者：张九成
朝代：宋

寂寂柴门可设罗，唯馀柳色许相过。重帘半卷鸟声乐，閒看炉烟篆髻螺。
夏日即事·其一
作者：张九成
朝代：宋
体裁：七言绝句

阴阴庭院静无声，只有黄鹂绕树鸣。午睡觉来何所见，玉炉风细碧烟横。
夏日即事·其三
作者：张九成
朝代：宋

日长院落迥无人，忽悟犹余此老身。
只拟一时都忘了，放教桃李四时春。
夏日即事·其三
作者：张九成
朝代：宋

日长院落迥无人，忽悟犹馀此老身。只拟一时都忘了，放教桃李四时春。
夏日即事·其三
作者：张九成
朝代：宋
体裁：七言绝句

萱草榴花照眼明，冰厅水阁晚风清。萧然终日无人到，帘外时闻下子声。
夏日即事·其二
作者：张九成
朝代：宋

心瑩是非都不入，神清魂梦亦无多。年来借问生何似，梅雨寒塘飐露荷。
夏日即事·其二
作者：张九成
朝代：宋
体裁：七言绝句

心莹是非都不入，神清魂梦亦无多。年来借问生何似，梅雨寒塘飐露荷。
夏日即事·其二
作者：张九成
朝代：宋

日长廊迥思悠悠，自视真如不系舟。欲趁好风河汉去，玉楼银阙剩遨游。
夏日即事·其二
作者：张九成
朝代：宋

日长廊迥思悠悠，自视真如不繫舟。
欲趁好风河汉去，玉楼银阙剩遨游。
夏日即事·其四
作者：张九成
朝代：宋

云开日出四窗明，恰到犹余梦自生。
一枕觉来人寂寂，时闻儿子读书声。
夏日即事·其四
作者：张九成
朝代：宋

云开日出四窗明，恰到犹馀梦自生。一枕觉来人寂寂，时闻儿子读书声。
多雨偶成
作者：张九成
朝代：宋

谪居天南陲，终年寡俦侣。四月山气行，淋漓满城雨。独坐北窗下，萧然无一语。睡起复何如，鸡鸣已亭午。
多雨偶成
作者：张九成
朝代：宋

谪居天南陲，终年寡俦侣。
四月山气行，淋漓满城雨。
独坐北窗下，萧然无一语。
睡起復何如，鸡鸣已亭午。
夜起
作者：张九成
朝代：宋
体裁：七言绝句

昔日尝惊堕俗尘，今朝始觉是閒人。夜窗睡起无人见，万里青天月一轮。
夜雨
作者：张九成
朝代：宋

春阴正愁绝，夜雨复淋漓。楚客南冠日，湘累去国时。千山花尽落，万壑水东之。脉脉灯前意，夫君知不知。
夜雨
作者：张九成
朝代：宋

春阴正愁绝，夜雨復淋漓。
楚客南冠日，湘纍去国时。
千山花尽落，万壑水东之。
脉脉灯前意，夫君知不知。
子集弟寄江蟹
作者：张九成
朝代：宋

吾乡十月间，海错贱如土。尤思盐白蟹，满壳红初吐。荐酒欻空尊，侑饭馋如虎。别来九年矣，食物那可睹。蛮烟瘴雨中，滋味更荼苦。池鱼腥彻骨，江鱼骨无数。每食辄呕哕，无辞知罪罟。新年庚运通，此物登盘俎。先以供祖先，次以宴宾侣。其馀及妻子，咀嚼话江浦。骨滓不敢掷，念带烟江雨。手足义可量，封寄无辞屡。
子集弟寄江蟹
作者：张九成
朝代：宋

吾乡十月间，海错贱如土。
尤思盐白蟹，满殻红初吐。
荐酒欻空尊，侑饭馋如虎。
别来九年矣，食物那可睹。
蛮烟瘴雨中，滋味更荼苦。
池鱼腥彻骨，江鱼骨无数。
每食辄呕哕，无辞知罪罟。
新年庚运通，此物登盘俎。
先以供祖先，次以宴宾侣。
其余及妻子，咀嚼话江浦。
骨滓不敢掷，念带烟江雨。
手足义可量，封寄无辞屡。
客有谈嘉祐间事者一客瞪目不应及闻介甫新事则心目开明殊可怪也聊作诗以纪之
作者：张九成
朝代：宋
体裁：七言律诗

吾道何衰只怆神，六经文字变仪秦。魏侯酷喜听新乐，中尉生来好杀人。海鸟错将金奏眩，叶公元爱画龙真。不逢伯乐休骧首，忽遇长沮莫问津。
客至
作者：张九成
朝代：宋

客有叩门者，冠剑何巍巍。登堂各就坐，酬答好言词。中席客轩眉，扬袂论是非。纷纷乱我耳，扰扰败人思。主人默无语，仰看孤鸿飞。须臾进盘馔，劝客酒一卮。谓言西山好，爽气入吾扉。客思亦沈寂，炉熏自霏霏。
客至
作者：张九成
朝代：宋

客有叩门者，冠剑何巍巍。
登堂各就坐，酬答好言词。
中席客轩眉，扬袂论是非。
纷纷乱我耳，扰扰败人思。
主人默无语，仰看孤鸿飞。
须臾进盘馔，劝客酒一巵。
谓言西山好，爽气入吾扉。
客思亦沈寂，炉熏自霏霏。
客观余孝经传感而有作
作者：张九成
朝代：宋

古人文莹理，后人工作文。
文工理愈暗，纸札何纷纷。
君看六艺学，天葩吐奇芬。
诗书分体制，礼乐造干坤。
千歧更万辙，要以一理存。
如何臻至理，当从践履论。
跋涉经险阻，衝冒恤寒温。
孝弟作选锋，道德严中军。
仰观精俯察，万象入见闻。
不劳施斧凿，笔下生烟云。
高以君尧舜，下以觉斯民。
君如不我鄙，时来对炉熏。
寄故人施彦执
作者：张九成
朝代：宋

百念都忘万事休，一觞一咏自赓酬。坐看庾岭当南断，又送横江转北流。已觉摧颓侵两鬓，更无术画补前旒。何时把盏西湖上，笑数浮生岁几周。
寄故人施彦执
作者：张九成
朝代：宋

百念都忘万事休，一觞一咏自赓酬。
坐看庾岭当南断，又送横江转北流。
已觉摧颓侵两鬓，更无术画补前旒。
何时把醆西湖上，笑数浮生岁几周。
寄端砚与樊茂实因作诗以遗之
作者：张九成
朝代：宋

端溪石砚天下奇，紫光夜半吐虹霓。
不同凡石追时好，要与日月争光辉。
韬藏久矣不敢用，惟恐翰墨污染之。
樊子文章有余地，汪汪万顷谁敢窥。
赠君此砚勿轻弃，经史妙处其发挥。
飞流溅沫满天下，要使咳唾皆珠玑。